text:
4 comments:
- Anonymous said...
-
Anhte Myu sha ni Hpe daini na aten du hkra , lam woi nga ai Kio/Kia ningbaw / la , share shagan ni yawng Hpe hkungga jaw ai.
- February 5, 2012 at 2:26 PM
- Anonymous said...
-
Share shagan ni yawng hpe hkungga jaw dat ga ai. KIO prat dingsa a gring nga u ga.
- February 5, 2012 at 3:12 PM
- myu tsaw mung tsaw said...
-
laga amyu baw sang ni a lam hpe atsawm sha sagawn yu ti she FEDERAL hpe jahta ga loo..karen myu ni gaw shan hte kata kaw group 5 ram brang,shada kashun sha hkat nga ma ai.mon myu ni mung hpyen n gun 2000 daram sha nga ai.kareni myu a hpyen n gun mung n nga ai.CNF hpung ni hpe gaw hkang ni tsun ai gaw damya she re nga,kadai pa n ra,hpyen n gun 800 jan sha nga ai.sam myu ni mung 2 brang,shada pi n te hkat,ya gaw myen sawa hte dai amyu baw sang ni yawng gap hkat jahkring latmat sen htu kau,an hte w.p myu sha ni hpe gaw FEDERAL a matu gap mu nga n gup ga hte gaw tsun,ta tut gaw n garum,asak ap nawng,du baw,sai hkaw ai gaw an hte w.p myu ni sha rai nga ai..dai zawn gap hkat jahkring,hpyen n gun mung n nga ai,amyaw amya re ai karen,sam,mon,hkan,,,,,, ni hpe wa kadai myen sawa wa FEDERAL hku jaw na ta?an hte myu ni mung dai zawn re ai ni hte FEDERAL hkrai jahta nga yang gaw shawng lam myen sawa hte mung masa jahta gaw yak na hpe mu ai..ti nang kaja myit kraw kata ra sharawng ai hpe mung tsun ga,RA SHARAWNG AI HTE RA RAWNG AI gaw n bung nga ai.laga amyu sha ni hpe agam nga yang gaw an hte w.p myu sha ni a shawng lam hpang hkrat wa chye ai.ti nang a amu hpe shawng shangut la n htawm manang a matu bai myit ya yu mai ai...dai majaw ti nang a gam maka hpe shawng ka la ga ngu,yawng hpe hkung ga let....
- February 5, 2012 at 4:42 PM
- Marit maroi said...
-
UM law..hkau myu tsaw e, Sam ni, Panlong ga madu ni pi federal lam nau ntsun masai. Myen hte Kachin hkrai federal na hku kun???? loi gaw na jan wa ai maga de rai wa saga ai law. Pawngyawng myusha ni yawng myit n yawm mat ayng lawan dawdan la ga. Federal kun? Independent Kachin Land kun??
yawng myit yu saga...
- February 5, 2012 at 9:38 PM


c: text/html

text:
Raitim kade la nga tim KIO kawn shanglawt n dau nna rawt woi galaw wa ai lam mung n nga ai, myen hte pawng hkyen ai zawn zawn rai nna myen hte chyu jahta a ten na garawt nga sai, federal ngu ai gabaw n pu e sha lagat nga sai.
Anhte a gawngkya ai lam hpe n tsun na ngu tim, J.W sha ni langai hpang langai myen i shaw sha kau ya, garawt sha kau ya di ai hpe mu myit machyi wa jang, KIO hpa galaw nga ai kun? ngu san mayu wa ai, hpa majaw KIO tsun ga ai shanhte hpe kam myit KIO woi shalawt na re da. Ya yu yang KBC she woi galaw nga ai, awmdawm a matu akyu hpyi ai mung KBC rai taw ai, makam a kanu kawa ni she woi share nga ai, ya yang byin nga ai Lahtaw Brang Shawng a lam hta mung KBC she kanu kawa tai nna Brang Shawng hpe shalawt na shakut nga ai.
Myen hpyendap hte Yuzana Company ni Hugawng Danai pa mayan lam na wunpawng sha ni a yi sun hkauna ni hpe zing magawn la mat wa yang KIO ni gahkaw mi n shaga ya ai, Mali N Mai Zup hta Hkadim gap hpang wa yang KIO ni ninghkap ai lam gahkaw mi n shakra ai. Sam Mung Sisa Pa hta KIA hpyenla ni hpe Myen hpyenla ni kawn majoi sat sharu kau yang Ningbaw Kaba Lamung Tai a rawtmalan mungga hta mung shawa ni myit hkum kahtet mi nga ai sha lawm wa ai, gara hku ahkyak la na re ngu ai lam n lawm nga ai. KIA du jawng hta tim awmdawm shanglawt ngu ai mungmasa policy hpe n sharin ai nga na lu ai. N dai gaw hpabaw lachyum i?
Lawu tsang na hpyendu hpyenma ni jam jau tim Ningbaw n kau ni a akyu a ra hpe a hpum let 1994 ning a simsa lam hpe n hten hkra hkang zing tik tik rai nga sai. Raitim jahtum e Ningbaw ni a shimlam hpe ahtu hkra shangun mai ai, n dai Border Guard Force ngu ai proposal hpe hkapla na Myen dap ni hpyi shadut bang wa ai hte KIO ningbaw salang ni myi tu wa sai, hpa majaw n dai BGF gaw KIO Du kaba ni hpe wushoi shoi nna sat wa na rai nga sai gaw, dai majaw shanhte a asak hpe hkra na rai wa jang she Myen hpyen wa a BGF hpe n dai anhte n hkapla lu ai ngu ningdang wa ma ai.
De hpang gaw Du Kaba Gunhtang Gam Shawng zawn re ai myu hpe kaja tsawra ai du kaba ni a majaw anhte myen hpe ja ja ninghkap ai lam ni byin wa sai, dai majaw ya yang byin nga ai majan hpe bai baw dat lu nna KIO/KIA a stand hpe kaji mi bai shangang wa sai.
Ratitim dai ni na Ramma ni, Kanu tai nga n ngai Kawa tai nga n ngai ngu ai ni hpe chyu sha kam nga n mai na sai, mungkan hta kanu myitsu kawa myit grai law nga ai zawn kanu myit n su kawa myti n su mung grai law nga ai. Ningbaw Kaba Zawnghkra hpe du wa Bawm Wang La Raw awmdawm shanglawt de woi sa mi ngu san jahkrup ai shaloi, Ningbaw Kaba tsun ai tinang ra ai hkrai tsun ai hpan n re nga bai htai nga ai, n dai a lachyum gaw myen hte pawng ra ai, federal gaw gap ra ai ngu lachyum gale nga ai.
N dai ram sat zingri ai, hpyalu hpyasha taw nga ai myen hpyen wa hpe myidi nna jinghku tai mayu ai gaw kaning re ai super myit masin rai kun n chye na sai.
Dai ni na ramma ni mungkan ting na ramma ni, KIO/KIA kata na myit su ai Du kaba ni, hpyendu hpyenla ni hte lata gindun let n dai myen dap ni i zingri ai, sat nat ai kata na lawt lu na matu ti-nang nga ai shara kawn htim kasat mat ra sai, jinghpaw mung ting na myen hpyenla ni hpe kasat gawt shale kau nna awmdawm ai shanglawt mungdan hpe gaw gap la ra sai, n rai yang anhte ni hpe langai hpang langai gabaw amyu myu shatu mara tam let sat shama kau na, shagri shabreb kau na ra ai, anhte myen hpe ap n nga gwi hkra galaw kau na mara ai.
Anhte KIA du kaba ni gaw myen bawng lu rim jang samyit n chyan pi n achyaw hkra hkra di, raitim myen hpyenla ni KIA hpyenla hte mungshawa ni hpe lu rim jang, masha zawn pi n rai hkra zingri adup agrawp kau, shagri breb mat hkra zingri kau nga sai. N dai lam ni gaw anhte J.W Myu sha ni hpe awmdawm shalawt la na matu shadut nga sai kumla ni rai nga ai, Democratic Republic of Kachinland hpe gawgap na shadut taw nga sai.
Ramma ni ramma ni, marai langai ngai uhpung langai ngai hpe sha kam nga n mai sai, awmdawm shanglawt n dau nna n gun rawng ai ni yawng myen hyendap hpe kasat gawt shale kau sa ga, wunpawng sha ni a pandung gaw awmdawm shalawt rai jang, ya ga garan nga ai, jinghpaw laknak lang hpung ni yawng langai sha bai pawng zum wa na ra ai, kadai mung san san jut mi kaw sha matsut nga na nrai sai ngu kam ai. Ya dai ni laknak hpai nga ai ni ung ang nga ai gaw J.W sha ni yawng myit hkrum ai pandung langai hpe n gran ya lu ai majaw, shada she gaphkat ra na zawn zawn byin nga ai re.
N dai awmdawm shanglawt ngu ai gabaw e n kam hkan ai ni gaw J.W mungmasa labau hta ngam kau da hkrum na ni rai sai, hpa majaw n dai hku tsun ai i? kaji ai ni mung, dingla ni mung, hpung up hpung sara ni, amyu shayi ni, KIA hpyenla ni, ramma ni yawng gaw awmdawm shanglawt la na sha tsun nga sai gaw.
Shinggyim masha hku sawn yang anhte wunpawng sha ni gaw wan mi grupyin sha nga ai, n dai n gun hte wan sumshi jan nga ai myen ni hpe n dang na re, raitim awmdawm shanglawt jaw na gaw Karai Kasang sha re, anhte chyawm gaw karai hpe n ninghkap ai sha tatut galaw sa na sha ra nga sai, shi jaw nan jaw na ra ai, kam u, ya du hkra anhte n lu ai gaw mungshawa ni sa mayu ai gaw kaga, KIO ningbaw ni woi sa ai gaw kaga rai taw ai majaw rai nga ai.
Galati 5: 1, anthe shanglawt tai na matu Hkristu gaw anhte hpe shalawt dat mi ai: dai re ai majaw a grin nga nna, dai mayam a kandang npu e bai hkum a hkang nga myit.
Nhpaw Mung Ban

robotstxt: allowed

filter: keep


text:
TING JANG MARE KAW GASAT
Labels: Jinghpaw Mung Shiga
4 comments:
- Anonymous said...
-
Jpkasa ni e..shiga shari a manu hpe gum tat kau mu yaw..nang hte ka ai shiga ni hti nga ai an shawa masha ni gaw.. Media ngu ai hpe atsawm sha chye na ai ni re hpe gum malap kau mu.. Mung masa hte seng ai shi ga.. Hpyen majan hte seng ai shiga ni hpe ngang ngang kang kang realistic nga ai ku na she publish galaw mu.. Gaya hpa rai nga ai lum Tu hte Dau lum yang a shiga shatsu zawn re ai news ni hpe galoi gum shabra yaw..ngai WP sha langai hku na grai kaya ya ai.
- August 16, 2012 at 11:32 PM
- Anonymous said...
-
Share shagan ni e tinang a hkum hpe kk kaw ap da nna gap tik tik Di mu. Awm dawm shanglawt lu na sha rai sai.ha le lu ya
- August 17, 2012 at 12:41 AM
- hkunman said...
-
Tsawra ai KIO.KIA hte Jinghpaw Wunpawng Myusha yawng hte e....,YESU HKRISTU HTE YEHOWA GOD,hpe A-HKYING A-TEN SHA GU....Tinang a kraw lawang kaw na MARAWN JA HTAU N-NA GAP TIK TIK YAW......,HKRUNG NGA YANG MUNG...SI WA YANG MUNG GOD MYING NING SANG HTA RAI NGA GA.....,
- August 17, 2012 at 3:12 AM
- Anonymous said...
-
Manang e, majan hta gaw dang na matu sha myit ra ai. Jaw ai njaw ai hpe gaw nau nmai myit ra ai. Mung masa galaw yang gaw hpraw tsawm ai myit nnga ai. Dai hpe shawng myit kaw hkam la ra ai
- August 17, 2012 at 6:25 AM


text:
Chyum Mungga Daw (1) - (Jaw Jau 19: 1-2, 17-18)
Ya hti na gaw, Jaw Jau Laika hta na rai nga ai.
Madu nan Mawshe hpe tsun wu ai gaw: Israela a amyu ting hpe ning ngu tsun u: Ngai Madu, nanhte a Karai Kasang Chyoi pra nga nngai hte maren, nanhte mung chyoi pra nga mu. Na a nhpu nnau wa hpe n dawng n yawt ai myit hkum rawng u ga. Na a manang wa mara lu yang, shi hpe teng teng shadum jahprang na ra ai. Shing rai ai a majaw nang mara n lu na ndai. Na a amyu masha ni hpe nang hkum nan matai nhtang lu na; na a htingbu wa a mara hpe hkum matsing da u; na a htingbu wa hpe na a hkum hte maren, nang tsawra lu na ndai: Ngai gaw Madu rai nga nngai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (1Korinhtu 3: 16-23)
Ya hti na gaw, Korinhtu masha ni hpang de San Pawlu shagun dat ai Laika Langai hta na rai nga ai.
Hpu nau ni e, Nanhte gaw Karai Kasang a nawku htingnu rai nga nna, Karai Kasang a Wenyi nanhte hta e rawng nga ai hpe n chye nga myit ni? Marai langai ngai Karai Kasang a nawku htingnu hpe jahten sharun kau yang gaw, Karai Kasang dai wa hpe jahten sharun kau na ra ai; kaning rai nme law, Karai Kasang a nawku htingnu chyoi pra nga ai; nanhte mung dai htingu nan rai nga myit dai.
Kadai rai timung, hkum myit shut mu: nanhte hta na marai langai ngai, ndai mungkan ga na hpaji madang hte sawn yu nna, ngai gaw hpaji rawng ai wa rai nga nngai, nga nna myit lu yang, hpaji byeng-ya majing lu la na matu, shi angawk angak tai wa na ra ai. Hpa majaw nga yang, ndai mungkan ga a hpaji byeng-ya gaw, Karai Kasang a man e angawk angak rai nga ai. Dai rai nna, “ hpaji rawng ai ni hpe, tinang daw ai hpaji lam hta shi shanut kau nu ai” bai, “Hpaji rawng ai ni a myit mang ai lam kaman lila rai nga ai hpe Madu chye nga ai” nga nna Chyum Laika hta ka da nga ai. Shing rai masha a majaw hkum gumrawng nga mu. Yawng mayawng hte gaw nanhte hte seng nga ai. Pawlu hte Apollo mung, Kehpa hte mungkan ga mung, hkrung mahkrung hte si hkrung si htan mung, ya e nga ai hte htawm hpang e nga pra na ra ai ni mung: dai yawng mayawng hte gaw nanhte hte seng ai baw hkrai rai nga ma ai. Nanhte mahtang Hkristu hte seng ai ni rai nga myit dai; Hkristu chyawm gaw Karai Kasang hte seng ai wa rai nga ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 5: 38-48)
Ya hti na gaw, Mahte a Laika hta na Kabu Gara Shiga rai nga ai.
Yesu shi a sape ni hpe tsun mu ai gaw; Myi a matu myi, wa a matu wa, nga nna jaw da ai tara hpe nanhte na yu manit dai. Ngai nanhte hpe tsun made ai gaw: n hkru ai wa hpe hpa mung hkum tai mu. Na a hkra shabyi bye ai wa hpe, maga mi naw jaw ya u. Nang hpe tara dara nna, na a kata palawng la kau mayu ai wa hpe, na a ntsa palawng hpe mung jaw ya u. Nang hpe dip nna, deng mi sa shangun ai wa hte rau, deng lahkawng naw hkan sa u. Nang kaw hpyi ai wa hpe jaw u; nang kaw nna hkoi shap mayu ai wa hpe, hkum koi kau u.
Na a baw sang wa hpe nang tsawra lu nna, na a hpyen wa hpe n dawng n yawt lu na ndai, nga nna tsun ai ga hpe nanhte na yu manit dai. Ngai mahtang nanhte hpe tsun made ai gaw: nanhte a hpyen ni hpe tsawra mu; nanhte hpe zingri zingrat ai ni a matu akyu hpyi mu; shing rai yang gaw, sumsing lamu na nanhte a Kawa a kashu kasha ni tai wa na marin dai. Kaning rai nme law, n kaja ai ni hte kaja ai ni a ntsa e shi a jan hpe pru shangun nga ai; dinghpring ai ni hte n ding n hpring ai ni a ntsa e marang jahtu ya mu ai. Nanhte hpe tsawra ai ni hpe chyu sha tsawra yang gaw, nanhte hpe hpa shakawn shara nga a ta? Kang hta ai ni mung dai hte maren galaw ma ai n rai ni? Nanhte a nhpu nnau ni hpe sha hkrum shaga yang gaw, hpa shagrau shara nga na myit ta? Dai majaw, sumsing lamu na nanhte a Kawa kup tsup nga ai hte maren, nanhte mung kup tsup rai nga mu.
Ya hti ai gaw, Madu a Kabu Gara shiga rai nga ai.


text:
Htai mung Chiang Mai mare, shawng ningnan Myen ga hku nawku ai nawku hpung a 14 ning hpring chyeju shakawn lamang hpe Myen mung yu ngwi ninghkrin kaba ni hte rau March 19-20, lahkawng ya galaw wa sai.‘Chiang Mai Grace Nawku Hpung’ hpe 2002 hta Korea sasana sara Rev. David Shin lam woi ai hte, ya nawku hpung a hpung up Rev. Steven Dee, ningpawt gaw de hpang wa ai re.
Ya Nawku Hpung a 14 ning ladaw, Karai sasana sha n ga, maga mi de yak hkak hkrum ai Myen mung masha ni hte amu sa galaw ai masha ni hpe machyi makaw lam, amu galaw lakmat hte seng ai lam hte kaga ra ai lam ni hta dangdi ai made garum jaw ai lam ni galaw lu sai.
Ndai nawku hpung hpe nawku jawng n lu ai Hkang amyusha ni a matu yaw shada gaw de ai re. Raitim, hpang e Myen mung masha yawng shanglawm ai nawku hpung kaba langai hku, byin wa ai re.
Lahkawng ya lamang hta ‘Dream Ministry International’ hpung kaw nna yu ngwi shadang Naw Naw, Je Me, hta Drum ninghkring Seng Awng ni kawn nna shanhte asak hkrung lam ningnan galai shai wa ai lam hpe sak se hkam shakawn mat wa ai re.
Bai nna DMI mungdan gadaga sasana hpung a ningbaw Rev. David Lah kaw nna Karai Mungga hte lahkawng ya tup n-gun jaw wa sai re.
Htai mung e Myen amu sa galaw masha wan 2 jan nga ai rai nna, dai hta law malawng gaw mungmasa lam n pyaw ai mungdaw na amyu bawsang ni rai nga ai.
Htai Bukda mungdan e Myen Hkristan nawku hpung langai 14 ning du hkra chyeju hkam la lu ai lam hpe, nawku hpung hku nna Karai chyeju na chying shakawn nga ma ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
JARIT SIN DAP (1001) NI HPUNG UP HPE RIM WOI LA
Labels: Jinghpaw Mung Shiga
4 comments:
- Shanghtin said...
-
KIA shiga jaw ai ni hpe shagrau ai baw rai nga ai le ? dai Nam dum sin dap dai ni a mu a chye na si na ni rai nga ai. dan nga shi ga hti hkrup jang mala la nga n pyaw ai e...jinghpaw rai na ...myen gwi daw galaw ai ni ..si ma mu ga...
- June 7, 2012 at 12:33 AM
- jaubutu maran said...
-
KK a magam gun ni hpe zingri ai ni gaw ari lu na ni rai nga ai.yu da mu gwui a maidang mata ya ai ni gaw dai gwui a gawa ai sha katut na ra ai.gwui ngu ai gaw gwui sha re.masha nre.
- June 7, 2012 at 3:19 AM
- la la shadau said...
-
myen dang chyang mata na asak matut nga ai zahkung ting ying a hpa ze ma dap dai ni hpe shawng agrawp kau ra sai law.myen hta grau hkrit ra ai myen a hkyisha gwi she rai nga sai.tinang amyu hpe makawp maga na malai madu hpe nhtang hku gawa ai gwi si nanhte hpe grai maroi nni ai.
- June 7, 2012 at 3:41 AM
- la la shadau said...
-
myen dang chyang mata na asak matut nga ai zahkung ting ying a hpa ze ma dap dai ni hpe shawng agrawp kau ra sai law.myen hta grau hkrit ra ai myen a hkyisha gwi she rai nga sai.tinang amyu hpe makawp maga na malai madu hpe nhtang hku gawa ai gwi si nanhte hpe grai maroi nni ai.
- June 7, 2012 at 3:43 AM


text:
Japan Mungdan du Jinghpaw Wunpawng Amyu Sha Ni Yawng
Japan.
GINLAM: N-GUN MADUN NINGHKAP POI KABA NGA AI LAM
Hkawp hkungga let,
Japan Mungdan kaw du shajang nga ai Chyurum Jinghpaw Wunpawng Amyu sha share shagan manaw manang ni yawng hpe lahta de na ginlam hte maren, n-gun gang ga saw dat ga ai. Mungkan mungdan shara shagu kaw chyam bra shajang nga ai sai rum ai Chyurum Jinghpaw Wunpawng sha ni yawng, ( aten ahkying langai ) kaw sha Myen hpyen asuya ni hpe jawm ninghkap n-gun madun na lamang nga ai majaw, myu tsaw mung tsaw myit kaba hte laja lana jawm ninghkap shang lawm shajang na hpe ndau shabra dat ga ai law.
Ninghtoi : 2nd April, 2012 ( Bat 1 ya ).
Aten : 3:00 pm ~ 4:00 pm.
Shara : Myen Mung Sumtsan Salang / Hkanse Rung
Shinagawa, Tokyo, Japan.
MATSING;
Tianang a Htunghking bu hpun palawng ni bu hpun sa wa shajang ga.
Hkungga kam hpa let,
Mung Shawa Padang Hkrunlam
Woi Awn Kommittee.
Tokyo, Japan.


text:
SHARE SHAGAN MASAT NINGHTOI HTA SHANG-ANG NNA AMYU THE MUNGDAN SHALAWT NA MATU, N SIM N SA SHAKUT NGA AI MUNGSHAWA THE MAGAM GUN YAWNG HPANG DE WUNPAWNG MUNGDAN SHANGLAWT HPUNG GINJAW KOMITI TINGYANG UP KAW NNA, LAAKSAN N’GUN JAW SHATSAM DAT AI MUNGGA
Wunpawng Amyu hte Mungdan hpe masha wa e dip up da ai kaw na lawt lu na matu, anhte gaw, shangning (52) ning du hkra man ang wa ai mungmasa hpyen man hte gasat gala re ai kahtet majan hpyen man hta ngang kang ai mungmasa makam hpe manat jum nna, n sim n sa dating shakut nga ai rai ga ai. Hpa n nga ai sat lawat kaw nna, dai ni n dai daram re ai AMYU SHA RAWT MALAN hpungtum kaba hkrang hpawn byin tai wa hkra gaw gap wa lu ai gaw, anhte yawng jawm shakut ai a mahtai rai nga sai. Nnan rawt malan ai ten kaw nna, dai ni du hkra re ai rawt malan hkrun lam hta, 2011 ning June praw (9) ya hta kalang bai ningdaw nna, Myen hpyen ni hte majan byin wa ai shaloi gaw, anhte Wunpawng Amyu Sha ni a kata e myit hkrum lam gaw tsaw dik ai madang de du nga saga ai. N dai zawn re ai, Amyu Sha ni a myit hkrum lam hpe grit yawm lam n nga, grau grau makai hkak nna, grau grau n’gun ja wa hkra shangang shagreng da lu na ahkyak madung rai nga ai. Dai zawn byin wa lu hkra, anhte yawng jawm shakut ra ai lam rai mali ai. “MYIT HKRUM LAM GAW N’GUN RE, MYIT HKRUM AI N’GUN HPE KANING RE AI HPYEN E MUNG, N DANG LU AI” ngu ai ga malai nga ai hpe yawng chye chyalu rai saga ai.
Ya na zawn, Amyu Sha myit hkrum lam lu la ai a npawt gaw, Wunpawng Amyu Sha ni yawng mayawng myit su hprang wa nna, tinang Amyu Sha ni gaw masha wa e dip up sha hkrum ai prat kaw na lawt ra sai, tinang a shadip jahpang ahkang aya hte tinang uphkang jum hpajang lu ai lam sha n nga yang, anhte rawt galu kaba wa na n re ngu ai mungmasa myi hpaw hprang wa ai lam rai nga ai.
Ndai zawn, myi hpaw hprang wa ai gaw, shi hkrai shi byin wa ai n rai, nnan rawt malan ai ten kaw nna, dai ni du hkra, Amyu hte Mungdan a matu, tinang a akyu ara hpe kabai da nna, dating ap nawng let shakut shaja lai wa sai, magma gun myit rum manaw manang ni, Ninghpaw Ningla, Hpuawn kaji kaba hte rawt malan ai mungshawa yawng magrau grang share shagan let jawm shakut ai a mahtai nan rai nga sai.
Wunpawng Mungdan Shanglawt Hpung a mungmasa makam masham hpe tup hkrak hkam la nna, dai mungmasa Pandung de du hkra, tinang langai mi a tinggyeng akyu ara hpe n tam ai sha, pai hkra lam n yit ai Amyu Sha lawt lam SHANGLAWT RAWT MALAN MAGAM ningsang hpe tinang a tsaw dik ai lit majing hku n byin n mai, n awng dang n mai, dating dawdan nna, magam gun shakut shaja ai, tai hpyen hpe n hkrit n tsang, mungmasa hpyen man hte sinat laknak lang nna gasat ai hpyen man de sadi dung let magrau grang, Share Shagan nna tai hpyen wa hpe asum n jaw ai sha, tawk sek gasat adawt ai lam gaw RAWT MALAN SHARE SHAGAN AI LAM RAI SAI.
Shingrai, share shagan ai hte maren, tinang a asak ap nawng kau ai, hkum hkrang daw chyen ap nawng ai ni hte tinang a asak apart ten mahkra rawt malan magam bungli hta ap nawng tawn nna, shakut ai lam ni yawng gaw, SHARE SHAGAN AI, MAGRAU GRAI AI HTE RAWT MALAN JET AI LAM NI HKRAI RAI NGA AI. Nkau ni asak ap nawng ai kaw du hkra dating shakut ai lam nga shajang sai re.
Ndai zawn rai nna, Wunpawng Amyu hte Mungdan Sha ji nban jawm shakut shaja ai a mahtai gaw, ram daw n’gun rawng ai Shanglawt Asuya hte Shanglawt Hpyen Dap hpe lu gaw gap ai lam rai sai. Matut nna, anhte a mungmasa Pandung de du lu hkra, shawng lam de lahkam sa wa ra ga ai. Asak ap nawng lai wa sai myit rum SHARE MANANG NI shakut shaja nna, gaw da lu sai magam yi ngam hpe anhte lahpa galai la, matut gun hpai sa wa dingyang rai nga ga ai.
Tsaw ra kam hpa nga ai, MYITR RUM SHARE MANANG NI E, ndai lang na Myen tai hpyen wa a jahte tam htim gasat majan gaw, shawng de na majan masing ni hta laklai shai nga malu ai. Shanhte kaw nga ai hpyen n’gun ganoi yawng ngu na hpe jai lang nna, mara kata ai mungshawa ni hpe sat ai, num ma roi rip ai, mare nat, mungshawa a nai mam shutgan dusat yam nga mya la re ai n shawp dik, matse dik ai ladat hte AMYU SHAMYIT LAILEN hpe dik hkra lang nna, jahte tam gasat bang wa ai re hpe anhte yawng myi chyaw mu lu nga sai re. Amyu Sha ahkaw ahkang hte mungmasa ahkaw ahkang maren mara re ai jet ai Munghpawm jawm de gaw ga ngu Pang Lung GA SHAKA tawn da sai raitim, “KADAI HPA BYIN YANG BYIN, MYEN AMYU NI PRAWN JANG RAI SAI” ngu ai Amyu Kaba Lailen hpe Myen hpyen asuya gaw myi di chyip hkrang shapraw nga sai re. Kaga amyu sha ni hpe shamyit kau nna, n dai mung hta Myen amyu sha grin nga na ngu ai matsat shabat, yuk jahtuk re ai myit jasat hte shanhte a npu tsang hpyen hpung, hpyen la ni hpe machyi shim dik ai numhtet matsun lam ni mayun shabra jaw nna, gwi shut ai lam hpe Ne Win prat kaw nna npawt hpang nhtawm, dai ni matut n di galaw nga ma ai re. Dai matsun hta Wunpawng Myu Shayi ni hpe ladat amyu myu hku jahten sharun, ma shakap, roi rip zingri na masing ni hpe laksan matsun hkat ai hpe mu chye lu ai. Ndai zawn re ai matsat shabat yuk jahtuk masing ni, matsun ni nga nga ai majaw, anhte a Mungdan Buga de shanhte jahte tam htim gsat bang wa ai hte rau, du ai Kahtawng Buga Shara shagu kaw kaja nan ta tut galaw bang wa masai re.
Dai majaw, Myen hpyen ni du kabye ai shara shagu hta mara kata ai mung shawa ni hpe sat, nat, num ma roi rip, zingri, mya lu mya sha ai damya lailen mabyin lam ni hti n dang rai wa ai nhkan e, n dang hkam ai mung shawa ji nban hkying, mun gaw, shim lum ai Shanglawt ru jung Ginra lamu ga jarit masawn de hkum singgu hprawng yen mat shajang sai re. Nkau mi mare kaba de hprawng shingbyi shajang ai. Shingrai, Myen matse hpyen hpung a lata na lawt na matu hprawng yen taw nga ai hpyen yen mung shawa gaw, mun sanit, mun matsat du wa nga sai hpe mu chye lu ai. Hpyen yen mung shawa yawng gaw, tinang a dum nta, sun hkauna, shutgan yam nga yawng tawn kau da ai hpe Myen hpyen ni e nat jahten, sat sha, mya la ai lam galaw sai.
Jahte tam htim gasat bang wa ai Myen hpyen ni gaw, shi lu ai lanak kaji kaba hta lai nna, gung labu dat lawm ai (Chemical Weapon) bawm laknak lang nna, tinang Shanglawt Hpyen Hpung hpe gap bun ai lam ni galaw sai. Lawu ga na hpyen n’gun nga mi nga shaw jai lang nna, jahte tam jahpre bang wa ai gaw shanhte she rai nga nna, mungshawa hte Maigan de gaw, “KIO NI MAHTANG MAJAN SHAWNG BAW AI RE” ngu nna, nteng n man ai hku masu shapoi shabra nga ai hpe mu lu ai re.
Mungkan masha yawng mayawng hpe hten run, si sum shangun nga ai Ka-ni nang hpam hpyen hpe dai ni na ten hpyen kaba langai mi masat nna, mungkan mungdan shagu na masha ni e ninghkap gasat nga ai zawn, Myen hpyen asuya wa mung, ndai Ka-ni nang hpam hpyen hpe grak masing jahkrat nna ninghkap gasat nga ai re nga nna mungkan de masu hkalem tsun ndau nhtawm, kaja ta tut hta anhte Wunpawng Amyu hpe shamyit kau na matu ndai nang hpam lusha hpe katsi majan laknak kaba langai shatai nna gasat nga ai. Wunpawng Amyu ni shanu nga ai mare buga jut shagu de ndai nang hpam lusha hpe dut shangun shabra nga ai. Mare kaba na Dakkasu Jawng, Lahta Tsang Jawng hte Lapran Tsang jawng ni de laksan masing jahkrat nna, Ka-ni hte nang hpam lu sha hpe n dut n dang, dan dan leng leng dut shabra jaw nga ai. Wunpawng Amyu, Jawngma, Ramma ni hpe gasat shngte lawk shatai nna dasang jahten sharun nga ai. Shing re ai nshawp nkap dik ai maw mawn lam na majaw, anhte a kashu kasha ni, asak naw kaji ai ten hta ndai nang hpam lu sha hpyen a majaw asak sum mat ai hti n dang rai mat sai.
Mare kaba e nga ai Wunpawng myit su Salang ni mung anhte a kashu kasha ni hpe grak rai nna, hkye mawai, shading sharai lu ai lam n nga ai. Ndai daram rai nna, tai hpyen wa anhte Amyu Sha ni hpe katsi majan, kahtet majan ngu ai hpyen man amyu myu hpaw nna, gasat shamyit bang wa nga ai hpe NANG dai hku yu shalai sana kun? Ndai daram re ai masin nsi, maroi nni hpa, hkrum sha shangun ai tai hpyen wa hpe shingle gasat kau na lit anhte yawng hta nga ai n rai ni? Wunpawng Amyu hte Wunpawng Mungdan Sha dip da hkrum ai ni yawng sung sung li li dai ni myit sumru yu ra saga ai law, ngu nna, Nu Wa, Mungshawa Ji Nban yawng hpang de tang madun dat nngai rai.
Wunpawng Mungdan Shanglawt Hpung Ginjaw Komiti gaw, mungmasa mahkang a majaw byin wa ai ndai RAWT MALAN MAJAN hpe mungmasa ku ntsa e tang madun bawngban sa wa lu na matu, 2011 ning June, July kaw nna dai ni du hkra shakut nga ai. Shanhte a Ginjaw madang na dat kasa hkringmang du salang ni hte law law lang hkrum hpawng nna, bawngban shakut ai lam nga saga ai. Raitim, dai ni du hkra rai yang majan gasat gala shayawm mat wa na lam, lawu mung de nna htim shadut lung wa ai hpyen hpung ni hpe bai htingnut dawm la na lam, gasat hkat nga dingngam e maga mi de aten langai hta sha mungmasa ku ntsa kaw, mungmasa manghkang hpe jawm bawngban, hparan jasan sa wa na lam ni hpe lawng lam hkum dingnun madi madun nna, tang madun ai lam galaw sai. Raitim, namnak n tawn, ahkyak n shatai ya ai sha, aten garawt tawn nna, hpyen n’gun laba hte matut htim ganaw dingyang rai nga ma ai. Mungdaw lu ai hte n lu ai Amyu bawsang ni rawt malan nna, Mung kata e majan byin ai lam a npawt gaw, mungmasa manghkang a majaw re. Dai manghkang hpe hparan jasan kau na matu, mungmasa ku ntsa e bawngban jahkrup nna, hparan masit la ra ai ngu nna KIO gaw, mateng mabyin lam hpe tang madun sai.
2012 ning jun, July kaw nna , lang the lang hkrum bawngban ai shaloi, shanhte tang madun ai ga baw gaw, shawng de anhte (17) ning tup hkawm lai wa sai hkrun lam hte n shai ai ga baw sha re. Dai gaw lachyum npru ai lam rai nga ai. Shanhte gaw Ceasefire sen htu na, sen htu lu jang mungdan simsa sana re nga ai. Gap hkat shazim nna ku ntsa e mungmasa lam bawngban ga. Lawu mung de nna htim lung wa ai hpyen manam ni hpe dawm shayu la kau nna mungmasa manghkang hpe hparan masit la na hte seng nhtawm, hpraw san ai myit madun na lam tang madun sai. KIO kaw nna tang madun ai lam lama ma hpe hkrang shapraw ai lam n nga nhtawm, mungmasha, mungshawa hte mungkan de gaw bawngban n hkrum hkraw ai hte Ceasefire sen nhtu hkraw ai gaw KIO re ngu nna masu hkalem let n teng n man ai hku shiga shabra nga ai hpe mu lu ai. Hpa lachyum n pru ai kaw KIO hte Ceasefire sen htu lu jang simsa lam gaw gap dat lu sai re zawn zawn di nna maigan de grak lagra shiga shabra nna tinang a akyu pru na lam hpe ginjang gyin shapraw la mayu ai maw lanyet sha re ngu mu lu ai. Mungmasa manghkang gaw madung rai nga ai majaw Ceasefire sen sha htu nna mungmasa manghkang hpe n hparan ai rai yang hpa lachyum n pru nga ai phe Nu, Wa mungshawa yawng chye na hkawn hkrang ra ga ai.
Shing re ai sat lawat hpe maram yu yang teng man jet ai simsa lam hpe madung n shakut ai sha, ta tut hta amyu shamyit lailen hpe sha matut ndi, ding yang galaw nga ai tai hpyen ni she rai ma ai. Ndai zawn re ai sat lawat hpe anhte yawng myi n dawm ai yu nga nhtawm, matut nna, moi shawng de na hta grau dawn jan laklai ai hku shakut ra saga ai.
Rawt malan ai mungshawa ji nban yawng hte hpyen man shagu kaw tsap nga ai myit rum share manang ni yawng gaw myit shayawm kau ai lam tsep kawp n nga ai sha dating dawdan, shingla ganawng, myit marai atsam dat, shada kamhpa madat mara hkat, awng dang lam a npawt rai nga ai myit hkrum kahkyin gumdin lam shagreng na hte seng ang ai magam dap, makan dap a hkan sa ra ai tara ni hpe hkan shatup, tinggyeng akyu hpe tawn da, AWNG PADANG LAM HPE SHA MYIT MADA RAI NNA MAGRAU GRANG SHARE SHAGAN AI ATSAM TUP THE MATUT N DI DATING SHKUT SA WA GA ngu nna yawng hpe ja ja n’gun jaw shatsam dat nngai.
Anhte galaw sa wa nga ai magam bungli sat lawat lam ni hpe KIO Ginjaw Komiti kaw nna mungdan kata hte shinggan shara shagu de aten dep dang lu ai daram shana shabra nga ga ai. Myen hpyen asuya hte bawngban ginrat nga ai mabyin lam ni hte seng nna mung dang lu ai daram shana shabra nga ga ai. Ya gaw anhte a lam hpe asan sha ginhka mu chye lu sai. Mungshawa ni gaw anhte galaw nga ai bungli yi ngam a ntsa e madi shadaw ai law wa sai. Dik nna lawu myen mung de na hpu nau myen mungshawa ni hte kaga amyu baw sang ni anhte galaw nga ai lam a ntsa e madi shadaw ai lam ni nga shajang sai hpe mu lu ai. Dai zawn maigan wuhpung wuhpawng nkau mi kaw nna mu lawm, na lawm, na lasha, myi n dawm ai yu maram shajang wa sai hpe na chye lu ai.
Anhte shakut lu ai hta hkan nna she katsi hte kahtet majan man ni hta masan sa awng dang lu na re. Anhte a mungdan kata na sat lawat hte mungsang sat lawat ni hpe maram yu yang, ndai ten hta lani hte lani gaw anhte a matu, kaja ai lam law law nga wa sai hpe mu lu sai hte maren, Ginjaw Komiti gaw shing re ai mungasa ginjang, ginwang kaja ni hpe n shalai kau ai sha, aten dep bungli galaw nga dingyang rai sai. Majan bai baw wa ai shani kaw nna, n sim n sa kyu hpyi ya nga ai makam masham hpung shagu na hpung kanu kawa sara ni, hpung tau, hpung masha ni yawng hpe nachying chyeju dum nga ga ai. Hkristan makam hta lai, kaga hpunau ni mung, tinang hte seng ai makam masham hku nna kyu hpyi garum ya nga ai hpe mung chyeju dum n’gun lu ga ai. Ya na zawn akyu hpyi garum ya nga ai majaw anhte shakut nga ai Rawt Malan bungli grau grau awng dang wa ai hpe hkam la lu ga ai.
Matut nna, anhte kam sham ai Karai Kasang kaw kyu hpyi garum ya nga na kam ga ai. Akyu hpyi ya nga ai myit masin ni yawng pawng gumhpawn ai gaw, myit hkrum lam a npawt nhpang rai sai. Tai hpyen wa maw lanyet amyu myu shachyai nhtawm jahte tam gasat nga ai kaw nna lawt kawt lu u ga law. Shing rai law la ai rawt malan a daw nu mungshawa ji nban e madi shadaw ya nga ai hpe n’gun la nhtawm, shawng lam majan man kaw lit la nga ai ni hte mungmasha hpyen man hta lit la nga ai anhte yawng hte gaw, shamu shamawt ra ra rai kadai mung kadai tinang hta ang wa ai makan lit hpe lashum shawt, laba bawtgunhpai saw a shajang ga. Anhte shakut ai hte maren lani hte lani gaw magam bungli ni masan sa awng dang lu na kam shut shara n nga ai.
Dai nil u gaw gap da sai amyu sha ni a myit hkrum lam hpe n’gun kri tawng shatai nna, shawng lam de matut n di lahkam htawt sa wa shajang ga ngu nna, yawng hpe aja awa n’gun jaw shatsam dat nngai. Shing rai nna rawt malan ai mungshawa yawng hte myit rum ai share manaw manang yawng a ntsa e anhte kam sham nga ai Hpan Madu Karai Wa gaw, tut nawng makawp maga garum ya nga u ga law ngu, kyu hpyi ya dat let, nye a laksan n’gun jaw shatsam numhtet mungga hpe n dai kaw hpungdim dat nngai.
Hpang Madu Yehowa kaw na shaman chyeju gaw, Wunpawng Mungshawa yawng a ntsa hta mung, anhte shakut shaja gunhpai nga ai Rawt Malan Magam Bungli a ntsa e mung tut nawng anga nga u ga law.
TINGYANG UP
GINJAW KOMITI
WUNPAWNG MUNGDAN SHANGLAWT HPUNG
NINGHTOI: 10-8-2012


text:
Madu gaw anhte myu ni a ningbaw
Kachin Alliance for Democracy (KAD)
Kachin Alliance Party for Democracy (KAPD)
Jinghpaw Dimogresi Ginrun Pati a kyu hpyi garum dat ai lam
Nhtoi: 28/5/2013
Karai Kasang gaw anhte myu ni a ningbaw, Karai Kasang gaw anhte wunpawng sha ni hpe shaman chyeju jaw u ga law. Dai ni gaw anhte Jinghpaw Wunpawng sha ni a mung masa asak ning pawt rai nga ai KIO/KIA dat kasa salang ni hte Myen salang dat kasa ni a mung masa bawng ban jahkrup na ninghtoi rai nga ai. KIO/KIA gaw Jinghpaw Wunpawng sha ni a matu Karai Kasang shamying ya ai shing teng mying nan rai nga ai. Dai hte maren KIO/KIA dai ni du hkra grin nga ai lam gaw Jinghpaw Wunpawng Salang ni a atsam hte nrai, Karai kasang bausin ai shingnip hta hpung shingkang rawng nga ai KIO/KIA she rai law. Dai ni anhte myu sha yawng a sai salum rai nga ai, KIO/KIA gaw myu sha hte mung dan lam hpe daw dan hparan shaga htinglet na rai nga ai. Anhte Kachin Alliance for Democracy (KAD), Kachin Alliance Party for Democracy (KAPD) hku nna daini na zuphpawng a ntsa Karai Kasang bausin ya, shaman ya, lam woi ya u ga ngu nna akyu hpyi garum dat ga ai law.
Karai Kasang gaw anhte myu sha ni hpe galoi mung bausin up hkang ya nga u ga
Akyu hpyi let
Kachin Alliance Party for Democracy (KAPD)
Central CommitteeEmail: kapdwunpawng@yahoo.com


text: Wunpawng Mungdan Shanglawt Asuya Dap Ba (3) Ginra rai nga ai Manmaw-Loi Je lam, Kai Htik makau Hku Bung hte Maji Gung lapran kaw lai yu wa ai myen hpyen ni hpe KIA Dung (12) hte (27) na myu tsaw share ninghkring ni dai hpawt daw hta a tsawm sha hkap tau gasat kau dat sai lam shiga na chye lu ai. N dai zaw KIA myu tsaw share ninghkring ni hkap htim gasat dat ai a majaw myen hpyen ni gaw ram ram hkala hkrum lai wa sai lam na chye lu ai. Kai Htik bum kaw na myen hpyen dap ni kawn lakank kaba ni hte gap sharu bun nna garum ya nga ma ai lam hpe mung na chye lu ai.


text:
HTIM GANAW MAJAN HPE HTIM GANAW MAJAN HTE
Labels: Ning Mu
11 comments:
- Ma Tin said...
-
Sau Nan Du wa nang na ningmu ni kaja ai,ngai na ningmu gaw ,ya du hkra AWM DAWM KUN? ,Munghpawn kun? grai nlu daw dan ai majaw asan sha nlu ndau shi ai ngu mu mada ai galoi du naw la alet dudaw sai hkaw na kun? ngu myit puba let akyu hpyi nga ga ai lawan dawdan lu mu ga
- August 13, 2012 at 12:02 PM
- Sau pyaw la said...
-
Dai daram ram an hte jinghpaw ni hpe sat shamyit na sai nga mungkan ting chye taw sai hpa rai aten garawt taw ai kun ? ngai gaw awm dawm yaw AWM DAWM mungkan ting na jinghpaw ramma ni yawng wa manit ngu aming jaw dat manu law
- August 13, 2012 at 12:07 PM
- Myu Sai said...
-
Shang Lawt KIO/KIA gaw AWM DAWM SHANGLAWT AI WUNPAWNG MUNGDAN hpe yaw shada ai gaw rai na re. Dai majaw mung KNO/UKA hte langai sha shabawn kau ai lam rai nga ai, ngu chye na ai.
Rai tim Munghpawm Myen Mungdan ngu ai ningmu hku yu yang, Federal Democracy Kachin State hpe tsun shakut ai gaw, mungmasa hku hkap la lu na ga hpe tsun shaga nga ai rai na re. Awm Dawm ngu ndau shana dat jang, Myen shawa yawng Hpyen Asuya hte myit mang bai hkrum mat nna n-gun bai shajat ya ai tai na tsang sam ma ai.
Bai nna Awm Dawm gasat na matu shajin ai lam hta lam magup garai n jin ai mung rai nhten. Dai majaw Awm Dawm a matu hkyen lajang ai rai tim shana gaw garai n shana dat ai lam mai byin ai. Jin wa jang gaw shana wa kun, ngu myit mada ala nga nngai. Annau ni arang grai bang sai majaw AWM DAWM de yawng ai lahkam she woi htawt marit, ngu Myu a Ningbaw Ningla yawng hpe lajin dat nngai law.
- August 13, 2012 at 4:27 PM
- Anonymous said...
-
Dai ni na Thein Sein Myen asuya a simsa lam masa hpe tsep kawp nmai hkap la ai ngu mu lu ai. Awng Min wa woi awn nga ai simsa hpung ni gaw maigan gumhpraw (USD) shang wa na hkyen ai lachyum sha rai nga ai. Daini Norway Asuya woi awn ai peace fund gaw Yangon kaw nga ai Thein Sein Asuya quasi-civil society rai nga ai Myanmar Egress ni sha akyu hkam sha wa ra re ngu mu mada ai. Lachyum gaw Myen amyu ni sha re. Dai majaw KIO/KIA hte simsa lam bawngban ai hpawng hta Myanmar Engress na masha ni hpe nmai hkap la na re ngu shadum dat mayu ai. Myanmar Peace Centre mying hte dollar hkam ai lachyum sha rai na malu ai.
Tsun mayu ai gaw lahta na laika ngau hte comments ni hpe madi shadaw ai lam tsun mayu ai re.
- August 13, 2012 at 7:55 PM
- Anonymous said...
-
Awm dawm shanglawt gaw grau kaja ai lam gaw rai nga ai. Raitim mung masa galaw ai re majaw aten grai jahtuk nna she dawdan ga re lu. Mung masa gaw galang mi galaw shut jang sharai la grai yak ai baw re hpe dum nga ga. Ga shadawn, ya anhte gajai taw nga ai Panglong ga sadi kaw sa lawm dawdan shut kau dat ai majaw daini du hkra du daw sai hkaw hkrum sha nga ga ai re hpe mung dum nga ga. English Asuya ni tsun ai ga hpe lama hkap la dat ai rai yang daini gaw Kachinland nga nna san san nga na hpe Myen Amyu Aung San wa a hkalem ai ga mung masa nkung ai, mung masa salang ni daw dan shut kau ai majaw re. Gara Myen hpe mung nmai kam ai. Aung San Suu Kyi hpe mung nmai kam ai. Shi mung myen sha re.
- August 13, 2012 at 8:03 PM
- christopher said...
-
Dai ni annau ni myen a baw nu gara hku gayin maw nga ai ngu ai hpe tau na chye ra na prat mung du sai.bai nna chye nga ning len hpa nmai galaw ai yup dip dip nga ai zawn byin taw nga sai.1961 kaw na 1975 ning ram du hkra ntsun saga,1980 ning e shangai shaprat wa ai ni ya gaw sak 30 pyi jan mat sai.1980 ram kaw na SHANGLAWT she lu yang gaw dai ni annau ni a WP MUNGDAN garai galu kaba sai ngu sawn mu ai.SHANGLAWT nga ai majaw mung dai ni du hkra WP myusha ni naw nga taw ai rai nga ai.
- August 13, 2012 at 8:53 PM
- wild ones said...
-
Mungdan shara shagu kaw nga nga ai..jinghpaw wunpawng sha ni e.shawnglam de nga ai myu tsaw share shagan ni yawng a matu shani shagu a hkying a ten shagu ja ja kyu hpyi ya nga ga law...
- August 13, 2012 at 8:54 PM
- Anonymous said...
-
yawng a ni mu grai hkrat ai
- August 13, 2012 at 9:29 PM
- Khao Leam said...
-
Lahta na Myitsu wa a HTIM KANAW MAJAN HPE HTIM KANAW MAJAN HTE ningmu hpe (100%) madi shadaw nngai.
- August 13, 2012 at 11:37 PM
- Anonymous said...
-
Sau Nan Du a tang madun ai ningmu laika gasi ga ngau ni yawng hte comment jaw ai myit manaw manang ni yawng hpe madi shadaw nngai,n-gun jaw nngai.daini na annau ni a matu Ahkyak dik ai mahtai,jaw dik ai myusha ni a lawt lam kaja dik ai mahkrun hta hkawm sa lu na matu anhte yawng matut shakut ga.ANHTE A AWNG PADANG YEHOWA KARAI KASANG hta manoi manat let tinang gun hpai ang ai myusha lawt lam magam lit hpe matut shakut shaja nga ga.N-GUN DA TING GA.
- August 13, 2012 at 11:54 PM
- Anonymous said...
-
Lahta na HPUNAU NI yawng hpe aja awa madi shadaw dat ai.Dai ni SATAN wa up hkang ai MIWA MUNG,KALA MUNG hte DEMOCRACY mying lang masu ai THEIN SEIN MYEN ASUYA ni ANHTE J.WUNPAWNG SHA ni hpe shamyit shamat kau nna KARAI KASANG jaw tawn da ai mungdaw mungdan hpe garan hpyak sha na masing hpe KARAI KASANG kaw na atsam marai hte matut nhkap sa wa yang TARA RAP RA ai lam hpe ra sharawng ai MUNGDAN KABA ni mu mada let ,AN HPU AN NAU ni maga de shang tsap ya chyalu re,myit kaji na lam n nga ai,AN HPU AN NAU ni myit hkrum na sha ahkyak ai yaw. W.P.BRANG.
- August 14, 2012 at 1:23 AM


text: 9 June, 2014 ( Monday ) ya shani hkring 10:00 am hta, Jinghpaw Wunpawng Mungdan kaw majan byin taw nga ai 3 ning hpring ai nhtoi hta KRC hku nna woi awn let Malaysia kaw nga ai Myanmar Embassy shawng kaw ndai majan hpe ning hkap ai shawa ngun madun ai lamang hpe galaw sa wa na ga ai. Ndai lamang kaw anhte wunpawng myusha ni sha n-ga, Malaysia kaw nga ai myen mung bawsang myu lahkung rai nga ai ( karenni, Karen, Chin, Mon, Arakan, Shan) yawng jawm hpaw da ai Coallition of Burma Ethnics,Malaysia (COBEM) ni yawng mung shang lawm na re ga ai. Shing re ai majaw ndai lamang hpe anhte Jinhpaw Wunpawng Myusha ni yawng ah lu sha shang lawm ga ngu hkungga let saw lajin dat ga ai. Dai shani hta hpun na matu ( T-shirt ) hpe ma lajang da ga ai. Kata lam (detail planning) ni hpe ma bai shana wa na ga ai. Yawng hpe grai chyeju kaba sai.


text:
October 16, 2011 aten 12:18 p.m. hta byin ai, Jinghpaw Mungdaw, Manmaw Ginwang majan pa langai mi hta myutsaw share shagan ni hte Myen hpyen ni a gasat gala gap hkat ai kaw Hpungup Sara langai mi a Chyum Laika hpe Myen hpyen na sinat pala langai wa hkra ai gaw pala dai gaw Chyum Laika a kaang kata de du shang nna Chyum Laika a 50% daram hten mat nga ai. Dai Chyum Laika kaw shang mat wa ai pala gaw Shakawn Kungdawn Laika Daw kaba 37 kaw wa hkring mat ai hpe mu lu nga ai.
Dai Shakawn Kungdawn Daw kaba 37 hpe Hpungup Sara hku nna bai hti yu yang Wunpawng mungdan hte anhte Wunpawng sha ni hpe Karai Kasang bau sin nga ai hte Shawnglam a matu Karai Kasang lajang da sai lam hpe asan sha chye na hkam sha lu ai majaw Hpungup Sara wa gaw chyeju shakawn ai hte Manmaw Ginwang Rung de dai Chyum Laika hpe la sa nna Ginwang Sara ni hte hpung masha yawng hpe n-gun jaw madun dan sai lam chye na lu ai.
Ndai shiga hpe mu la chye la sai Chyurum Wunpawng sha ni yawng mung Karai Kasang gaw anhte Myu sha ni hpe bau sin nga ai lam hpe myit dum chyeju shakawn let Karai Kasang anhte hpe tsun shaga dat ai Shakawn kungdawn laika Daw kaba 37 hpe chyeju shakawn n-gun la jawm hti ga law...
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
June (9) bat Kru
2012 ning June (9) ya shani gaw Kanu Wunpawng Mungdan de Thein Sein Asuya a Mung maden Myen hpyen ni Wunpawng Myu sha ni hpe Sat, Nat, Amyu shayi ni hpe Shinggyim Roi rip, Dum n ta Dusat yamnga ni hpe Mya lu Mya sha galaw wa ai Laning mi ladu hkrum lamang hpe Myit dum Masin Machyi let, Mungshawa Padang hkrunlam masing Woiawn Committee (Japan) Salang ni woiawn let, June (8) ya shani Japan Mungdan, Shinagawa lawk Myen dat kasa Rung shawng kaw Japan Mung du Wunpawng sha ni hte Hpu nau Mungchying bawsang ni mung shanglawm rai du sa n gun (70) jan hte laja lana n gun madun jawm ninghkap lai wa sai lam shiga na chye lu ai. Dai Ninghkap poi hta Madung Gabaw gaw, daini na Wunpawng sha ni a Mung masa hkrun lam hta gara Myen Asuya hpe mahtang Grin ai Asuya ngu masat ra na. Aung San wa hte Ga sadi tawn da ai mung shi si ai hte dai ga sadi lachyum n pru mat ai. Khin Nyunt Prat hta Ga sadi tawn da ai mung Shi rim katut mat ai hte Ga sadi lachyum n pru mai ai. Ya Thein Sein hte Ga sadi tawn da yang mung dai ga sadi lachyum bai n prum mat na hpe ja ja sadi ra nga ai. dai majaw Mungkan Mungdan kaba langai ngai lapran kaw tsap ya n na shaga hkat ra ga ai hte, Wunpawng Myusha ni a lu ging ai a hkaw a hkang tup hkrak lu la hkra shakut sa wa ra ai lam sanglang dan lai mat wa sai lam shiga na chye lu ai.


text:
Hpakan lungseng maw lam Mugawng hte Kamai lapran Wunpawng Mungdan Shanglawt Hpyendap KIA Dap 6 hpyen hpung ni, mawdaw lam de hkap sin nna ahkun hkanse bai hta nga sai re.
Grauri makau Ga Matep ngu ai shara hta KIA hpyenla ni mawdaw lam de pru nna hkap sin let Uru Sengmaw lai sa lai wa ni ntsa ahkun hkanse hta ai hpe August 19, dai hpawt mu ai lai hprang masha ni Jinghpaw Shiga Dap KNG de tsun shana wa ai.
Shawng e ndai lam ntsa ya na zawn KIA ni lam hkap nna ahkun hta ai lam n galaw ai, na sai re.
Lahta Sam mung (Kachin Sub-state) de mung Lashio-Muse Miwa ga jarit hpaga lam kaba ntsa KIA Dapba 4 hte 6 ni ahkun hkanse hta ai lam ni hpe lai wa sai shata lahkawng kaw nna galaw hpang wa sai re.
Myen hpyendap gaw KIA hpe Hpakan lungseng maw kaw nna gawt shapraw kau na majan masing galaw nga ten, ya na zawn KIA ni mawdaw lam de pru nna ahkun hkanse hta wa ai lam re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
LAGANG:- Shata kadun laman KIO kasa hte Myen kasa ni simsa lam 3 lang hkrum bawng wa ma ai rai yang hkrum bawng magang majan kaba wa magang rai wa sai. Maw lanyet nga ai Myen hte aten shama hkrum bawng chyai ai baw n rai sai. Prat chyanat madu wa ai tinang a mungdan hpe uphkang na matu gadai hte mung n bawng ra ai. Tsep kawp gasat di la nna uphkang sa ai gaw madung rai na re. Rai yang nde a ntsa e Salang Prangtai gaw gara hku mu ai law?
PRANGTAI:- Ntsa lam hku myit yu ga nga yang, ngai mung Salang Lagang a ningmu hpe madi shadaw ai. Raitimung hpaji rawng ai masha kaba ni tsun ai hku rai yang, grai kaba ai mungkan majan langai hte lahkawng hpe jasim la lu na matu hpang jahtum e hkrum bawng ai hte hpungdim dat la ma ai da. Awmdawm ahkaw ahkang lu wa ai mungdan hpe madu la lu na matu mung UN lawm nna hkrum bawng jahtuk la ra ai da. Ga shadawn, hpang jahtum shanglawt lu wa ai East Timor hte South Sudan mung dai hku jahtuk la wa masai, nga ai.
Raitimung ta tut bungli hta galaw wa ai kasi ni gaw langai hte langai n bung ai. Anhte Wunpawng Myusha ni hte byin nga ai manghkang gaw Myen asuya hte re. Dai majaw htap htuk ai ladat lang lu na matu gaw Myen asuya galaw sa ai akyang hpe sung sung hkaja ra na re. Ga shadawn:- Thein Sein asuya gaw 2011 March 30 ya shani lung wa ai kaw nna rawt malan hpung ni yawng hte gap hkat jahkring nna mungdan ting hta ngwi pyaw simsa hkra galaw na lam marawn wa sai. Dai ten hta KIO gaw gap hkat jahkring tawn ai 17 ning pyi rai wa sai. Raitimung 2011 June 9 ya shani kaw nna Myen hpyen dap gaw ma ja rai KIA hpyen hpung hpe shang gasat wa nhtawm kaga rawt malan hpung ni hte rai jang yawng hpe hkalem la nna gap hkat jahkring la nu ai.
Thein Sein gaw KIA hpe gasat nga ai kaw na dawm kau na matu shi a hpyendap hpe matsun magang, laja lana gasat wa magang rai wa sai. Mabyin hpe yu yang asuya hte hpyen dap lapran shada a matsun hpe n kaw hkat ai zawn byin pru nga ai. Lani mi Thein Sein gaw Indonesia kaw ASEAN zuphpawng sa lung nga yang shi laika sang lang poi galaw nga ai ten hta Myenmung na rawt malan hpung ni yawng hte gap hkat jahkring kau lu nna mungdan ngwi pyaw simsa nga sai lam tsun wu ai. Dai shaloi shi laika sara langai kaw nna, "Nang tsun ai gaw mungdan ting ngwi pyaw simsa sai nga ai. Ya yang KIA naw gasat nga ai hpe gara hku ngu na" nga nna san dat wu ai. Dai shaloi Thein Sein gaw shi a kraw kaw makoi da ai hpe ndum sha-ip nna marawn dat wu ai gaw, "KIA hpe lani laman shamyit kau na" nga nna mahtai jaw dat ai. Prat kau sai mayen hpe n mai ma-ut sai. Shing re ai majaw shinggan de gaw KIO hpe gasat nga ai kaw na dawm kau sai lam ndau shabra nna, ta tut kaw gaw laja lana gasat na matu matsun nga ai gaw asan sha dan dawng nga ai.
Kaga rawt malan hpung ni hte gasat jahkring tawn sai rai nna, dai ginra hkan e n-gasat ra ai sha majen je bang wa nna laknak hte malu masha ni hpe mung jahting tawn mat wa magang sai. Mungmasa hku nna Daw Suu hkaw tsun hkawm ai hpe aja awa hkan ninghkap ai lam, signboard ni jahten sharun kau ya ai lam, jahpyak ai lam amyu myu galaw nna, n-gup hku nna gaw NLD hpe ra lata poi kaw dang shangun mayu ai lam hkalem tsun nga ma ai. 2008 constitution kaw President gaw mungdan kaw tsaw htum ai power lu ai lam ka da nga ai. Maga mi hku rai jang gaw, hpyen dap gaw ra wa yang asuya hpe daru magam zing la mai ai power lu ai lam shanhte shada a lapran kaw nhti nhtang maw lanyet dan hkat nhtawm mungmasha ni hpe ra mi rai myakle madun chyai na matu mahkrun myu langai a hpang langai hkyen tawn magang ai lam rai nga ai.
PYILAN:- Tsun lai wa sai salang yan a ningmu ni gaw ram ram manu rawng ai re ngu hkam la ai. Sinna mungdan de myiman tam mayu nna "Myitsone dam hpe jahkring sai" nga ndau dat ai shaloi masha wunawng uwa kaw na madi shadaw wa ai shaloi maga mi de pawt sindawng wa ai Miwa hpe rai jang KIO hpe lu shamyit kau ai hte shanhte a project bai matut galaw shangun na, nga nna shanyam jaw ai rai na sai. Shing rai UN, EU, USA, ASEAN, China India zawn re ai in hpe langai hpe ladat amyu myu hku nna aten langai laman jahtuk tawn lu ai hta hkan nna Myenmung gaw tsawm htum ai Miss Universe hpe mungkan ting e myit jawm shang sha nga ai zawn re ai ten rai nga ai. Kaja sha nga yang, dai mungdan ni, dai uhpung ni gaw shim lam, sut masa lam, mungmasa lam gat lawk kashun hkat na matu Myen mung gaw strategic point ang nga ai lam madung rai nga ai. Hpraw san ai hte myit shang sha ai gaw n lawm na n hten! Shakut nna myit hpe galu ai hta aten shadawn sharam ai lam nga na re majaw dai ni na ten hta sharang lu ai atsam rawng tim hpang jahtum e manghkang pru wa na masa nga ai.
Wunpawng myusha yawng gaw myutsaw mungtsaw myit kaba nga ga ai majaw mungkan jut shagu kaw du nga ai hpu nau hkum dek shagu gaw tinang nan majan pa kaw nsa gasat lawm lu timung lu wa ai shabri shabrai kaw na n law htum shata shagu USD10 hte manu bung ai tinang du nga ai mungdan na currency hpe shagun ya nga ai hte garum jaw ai ni kaw na majan hta gara hku akyu jashawn nga ma ai lam chye mayu ai shiga na lu ai. Ndai ga san hpe mahtai jaw na matu Pyilan kaw lit n nga ai raitim, shara shagu lam jarit n ma, pyen hkawm nna sagawn la lu ai shiga hpe lawu na hte maren matut shalai dat ai.
USD10 gaw manu grai rawng ai. Maigan du nga ai myutsaw mungtsaw hpu nau ni gaw mun lam sen lam rai nga ai majaw n-gun kade kaba ai hpe maram la mai nga ai. Gat lawk hta hkan nna USD10 gaw pala kaji 10 grup yin mari mai nna, shingte chye ai atsam hta hkan nna tai hpyen ni hpe shagrawt kau lu nga ai. Kalang marang pala langai a atsam gaw Myen hpyen du kaba langai a asak hte galai la lu ai. Pala mari mai ai gat lawk gaw gara kaw rai ta, ngu yang, dai gaw tak la ai baw she re da. Myen hpyen la langai majan kalang gasat yang pala 30 gap kau nna 300 gap kau sai lam ntsa de tang madun dat ai shaloi gat lawk de pala 270 shalai dat mai ai da.
Dai majaw Myen hpyen daju de na du kaba ni grai jawp nga masai da. Dai daram re ai majan hta pala mun lam she ma na re. Raitim tang madun wa ai chyarang gaw wan kaba rai mat ai nga nna jawm mau nna jep sagawn nga ma ai da. Shing rai lani hte lani gat lawk n bung ai zawn manu mung n bung ai da. Dai majaw aten galu hta majan gasat wa lu ai gaw sumtsan de na myutsaw hpu nau ni shata shagu garum dat ai ja gumhpraw a ntsa e, hpyen man kaw du nga ai myutsaw share shagan hpyen du hpyen la ni a asak ap nawng let majan poi shang nga lu ai marang e, awngpadang shu la lu nga ai rai sai. Dai hta n-ga, malu masha, tsi mawan myu hkum sumhpa mari ai zawn re ai hta akyu jashawn nga ma ai lam na chye lu ai.
Wenyi lam yan hta woi awn nga ai KBC hku nna mung hpung masha ni garum ningtum ai alu ni hte hpyen yen dabang de du hkra sa nna bu hpun palawng, lusha, tsi mawan ni garan jaw ai sha n-ga hpyen yen ni myit daw hten ai lam n nga na matu mung wenyi lam yan hku nna Yehowa a mungga htawn shalai ai lam, kyu hpyi ai lam zawn re ni hpe aja awa ta tut shang lawm let ap nawng woi awn nga ma ai re.
PRANGTAI:- Salang Pyilan gaw jut shagu hkan e pyen du hkawm lu ai hta n-ga, hkum kaji nna zet tsang ai nga yang masha ni n hkan mu dat ai shara hkan du hkawm lu ai majaw kai chyan bungli hta grai hkik taw nga sai. Ndai zuphpawng hta garan kachyan galaw hkat ai ningmu yawng hpe ginchyum dat ai shaloi lu wa ai mahtai gaw, lai wa sai shata 10 laman KIO hku nna Myen asuya hte hkrum bawngban daw dan wa ai lam gaw amyu hte mungdan a shawng lam matu htap htuk manu rawng nga sai ngu mu lu ai rai nna, KIO/KIA Ningbaw Ninglaw ni woi awn sa wa nga ai mungmasa hpyenmasa yi-ngam hpe ndai zuphpawng kaw nna aja awa madi shadaw dat ai law.
Puk Dun


text:
ေပါက္ကြဲမႈက အရမ္းျပင္းထန္တယ္၊ ေပါက္ကြဲမႈနဲ႔ ၃ မိုင္ေလာက္မွာ ေနတဲ့ကၽြန္ေတာ္တို႔ေတာင္ ၄ ေပေလာက္လြင့္သြားတယ္။ ကၽြန္ေတာ္တို႔လူေတြေတာ့ ဘာမွမျဖစ္ဘူး၊ နည္းနည္း နာတာေလာက္ဘဲရွိတယ္၊ သူတို႔က တခ်ိဳ႕ အဲေပါက္ကြဲတဲ့ ကုမၼဏီ၀င္းထဲက ေျမသယ္ကားနားမွာ၊ ဘက္ဖိုးနားမွာ အကာကြယ္ယူထားႀကတယ္၊ တခ်ိဳ႕က ေပါက္ကြဲခါနီးမွ အဲဒီကုမၼဏီ၀င္းနားကုိ ေရာက္လာႀကတယ္။ ေပါက္ကြဲမႈၿပီးေတာ့ ႀကည့္လိုက္ေတာ့ လူမေျပာနဲ႔ ကားေတြေတာင္ ဘာဆိုဘာမွ မရွိဘဲ ေျပာင္တလင္းခါသြားတယ္ ဟု သူ၏ အျမင္ကို ဖုန္းျဖင့္ေျပာႀကားလာပါသည္။ ေဒသခံတစ္ဦးက ၂၀၀၁ တုန္းက တစ္ခါႀကံဳဖူးတယ္၊ ဒီတစ္ခါ ပိုျပင္းသလိုဘဲ၊ ၁၀ မိုင္ေလာက္က ေပါက္ကြဲတဲ့အသံက အနားမွာ လက္နက္ႀကီးလာက်သလိုဘဲ၊ အရင္တစ္ခါတုန္းကဆို ဂိုက္ ၅၀၀ ပတ္လည္က ရ စရာဘာမွမရွိဘူး၊ အခုဟာက ပိုျပင္းေတာ့ တစ္မိုင္ပတ္လည္ေတာ့ မေတြးစရာဘဲဗ်၊ အဲဒီေနရာကို သြားလို႔လဲမရဘူးဆိုေတာ့ ဘယ္လိုျဖစ္သြားသလဲဆိုတာ ေျပာဖို႔ကနည္းနည္းခက္တယ္ ဟုသူ၏ အျမင္ကို ေျပာျပလာပါသည္။
HPAKANT KAW KIA NI PADANG DIP
ေပါက္ကြဲမႈက အရမ္းျပင္းထန္တယ္၊ ေပါက္ကြဲမႈနဲ႔ ၃ မိုင္ေလာက္မွာ ေနတဲ့ကၽြန္ေတာ္တို႔ေတာင္ ၄ ေပေလာက္လြင့္သြားတယ္။ ကၽြန္ေတာ္တို႔လူေတြေတာ့ ဘာမွမျဖစ္ဘူး၊ နည္းနည္း နာတာေလာက္ဘဲရွိတယ္၊ သူတို႔က တခ်ိဳ႕ အဲေပါက္ကြဲတဲ့ ကုမၼဏီ၀င္းထဲက ေျမသယ္ကားနားမွာ၊ ဘက္ဖိုးနားမွာ အကာကြယ္ယူထားႀကတယ္၊ တခ်ိဳ႕က ေပါက္ကြဲခါနီးမွ အဲဒီကုမၼဏီ၀င္းနားကုိ ေရာက္လာႀကတယ္။ ေပါက္ကြဲမႈၿပီးေတာ့ ႀကည့္လိုက္ေတာ့ လူမေျပာနဲ႔ ကားေတြေတာင္ ဘာဆိုဘာမွ မရွိဘဲ ေျပာင္တလင္းခါသြားတယ္ ဟု သူ၏ အျမင္ကို ဖုန္းျဖင့္ေျပာႀကားလာပါသည္။ ေဒသခံတစ္ဦးက ၂၀၀၁ တုန္းက တစ္ခါႀကံဳဖူးတယ္၊ ဒီတစ္ခါ ပိုျပင္းသလိုဘဲ၊ ၁၀ မိုင္ေလာက္က ေပါက္ကြဲတဲ့အသံက အနားမွာ လက္နက္ႀကီးလာက်သလိုဘဲ၊ အရင္တစ္ခါတုန္းကဆို ဂိုက္ ၅၀၀ ပတ္လည္က ရ စရာဘာမွမရွိဘူး၊ အခုဟာက ပိုျပင္းေတာ့ တစ္မိုင္ပတ္လည္ေတာ့ မေတြးစရာဘဲဗ်၊ အဲဒီေနရာကို သြားလို႔လဲမရဘူးဆိုေတာ့ ဘယ္လိုျဖစ္သြားသလဲဆိုတာ ေျပာဖို႔ကနည္းနည္းခက္တယ္ ဟုသူ၏ အျမင္ကို ေျပာျပလာပါသည္။
Labels: Jinghpaw Mung Shiga
27 comments:
- Anonymous said...
-
Praise the Lord!
God amau hpa chye ju gaw, shi hpe kam sham ai ni yawng hta tut nawng bau sin makawp maga ya u ga!
Matut nna jing hpaw mung ting awng padang dip lu u ga!
Hkahku brang
- August 29, 2012 at 11:05 PM
- Larin said...
-
Dum ai law...Shi a chyeju hpe dum dik ai law.
Myu tsaw share ninghkring ni e, Shi gaw matut makawp maga na re law...shi chyeju hpe shakawn let ap nawng shakut shaja nga ga law. Anhte myit hkrum let shi chyeju hpe shakawn, ja ja kyuhpyi nga ga, shi gaw ya na zawn mau hpa kumla hpe bai madun let anhte hpe awng padang jaw na re..... Karai chyeju hpe shakawn ai hte myutsaw brang/hkawn ni hpe hkungga let.......
- August 29, 2012 at 11:14 PM
- Anonymous said...
-
Um rai sa,K.K hpe manu mana shagrau sha-a ga law..Myutsaw ning hkring ni ntsa hta K.K tut bau sin nga u ga matu mung kaloi mung kyuhpyi myit dum hkat ga i
- August 29, 2012 at 11:19 PM
- Anonymous said...
-
Haleluyah.....,Asak hkrung ai Karai wa ahpung shingkang hpe shagrau aw law ga ai law matut nna garum la rit nang WA Karai myit ra ai hku tengman ,san seng ai sumsing mungching sha wunpawng sha ni hpe MYEN MUNG ting up hkang na aya mung nang jaw lu ai Hkristu up ai mungdan byin wa nu ga law ,myen ni hpe sharin shiga u law madu Karai wa e
- August 29, 2012 at 11:52 PM
- Anonymous said...
-
Karai Kasang hpe tsawra ai wunpawng myu sha ni hpe Shi gaw galoi mung , htaw tsaw ai lamu kaw na galoi mung anhte hpe , yu mada nga ai re. Yak Hkak ai ten ni gaw Shi hte Grau nihtep wa na matu hte Shi a mau hpa amu ni anhte Wunpawng sha ni a lapran e, Grau Dan leng na matu rai nga ai. Yawng Shi a mau hpa chye ju hpe dum nga ga oi..
- August 30, 2012 at 12:08 AM
- jinghpaw girl said...
-
Hpung shingkan hte hpring ai anhte a KK hpe chyeju shakawn let matut gasat sa wa ga.
- August 30, 2012 at 12:09 AM
- Anonymous said...
-
KARAI KASANG nan anhte yawng kyu hpyi ai hte maren majan gasat garum nga ai gaw adan aleng rai nga ai law,chyeju shakawn let, matut nna grau ai AWNG PADANG ni hpe dip la ga. WADI.
- August 30, 2012 at 12:15 AM
- Anonymous said...
-
Ngai ChyingHtawng ZauNeng guitar dum di chyeju shakawn mahkawn hkawn taw nga sai looooo! Yahte tup hkum nau npyaw ai zawn nga ai re wa, ya gaw zeng nga mat sai loooo. Thank you LORD for the amazing news.
- August 30, 2012 at 12:25 AM
- ZaiNingJar said...
-
Grai kabu Sai looo.. KK a chye ju hpe shakawn n ngai..
- August 30, 2012 at 12:33 AM
- pilamshayi said...
-
Krai kasang wa e --grai chye ju gaba sai lo---an nau ni mung n-dai ku ga loi mung wa garum ya na hpe myit mada nga ai -- lo---
yehowa e-------mau hpa lamik kumla ni shabyin ya n-na an hte a mung de---myen sadan ni hkrit mat hkra shari mat hkra n-sa gwi mat hkra shabyin ya rit lo------karai kasang wa e-----------yesu an hte a matu hkaw kau ya ai sai hpe myit dum n-na ---tsaw ra matsan dum let makawp maga pawn sharawt la rit lo----amen----------
- August 30, 2012 at 1:00 AM
- Anonymous said...
-
The Almighty God is with Kachin people all the time. He has been protecting us as he used to protect the Israelite.God is showing us clearly that He is living especially for the small people like us. I praise the Lord for what you have done for all of us. Please provide us power and strength till we reach our ultimate goal, freedom.
- August 30, 2012 at 6:41 AM
- Anonymous said...
-
KK gaw yawng hpe dang di lu ai wa rai nga ai hte maren matut nna. WP myu sha ni hta na a hpungshing kang Dan dawng wa na matut nna garum ya rit Wa Karai e... Amen.
- August 30, 2012 at 6:44 AM
- Anonymous said...
-
Anhte W/P Myu sha ni,chyahkrai n mai Gaidaw gaida ni Hpun pawt wa hpang sha shanu n na Hkrap ngu hkrap ngoi let Akyu hpyi ai n sen ni hpe HPAN KARAI na ya n na W/P Myu sha ni hpe LAMU MADU AGA MADU CHYALAI N GUN RAWNG AI HPAN WA KARAI Lam woi taw sai looooo...AMEN
- August 30, 2012 at 6:51 AM
- Anonymous said...
-
Anhte W/P sha ni matsan mayan kaji kadun nga ai. Gara mungdan ni mung nkam garum ai. kadai mung n tsaw ra la ai. Hpyen la mung nlaw ai. lak nak mung n law ai. Sut su lam mung n law ai. hpa hku shadawn tim n dai daram kaba ai n dai daram law ai sa wa ni hpe gasat dang na n loi ai. Rai tim Karai Kasang n dang di ai hpa mung n nga ai. Shi hpe kam sham nna shi hpe kam hpa nga jang ra ai lam ma hkra shi galaw ya na re. Lani mi na n htoi hta anhte n myit mada da ai, anhte myit hte n hkawn ai hku nna n dai sharaw hka mabyin zawn, Karai Kasang anhte hpe awng padang jaw na re . Anhte a Awng Padang Yehow wa Karai Kasang Amen.
- August 30, 2012 at 8:41 AM
- Anonymous said...
-
Chyeju shakawn ai Karai Wa hpe, matut nna kyuhpyi ya nga na.
- August 30, 2012 at 8:45 AM
- Zina said...
-
ANHTE WUNPAWNG AMYU SHA NI HPE KARAI KASANG GAW TENG SHA KARUM NGA AI, N HKRIT RA AI, N TSANG RA AI DAI MAJAW AWMDAWM SHANGLAWT AI DE LAHKAM SA WA GA,
YEHOWA KARAI KASANG ANHTE A AWNG PADANG.
- August 30, 2012 at 9:11 AM
- Anonymous said...
-
Kia,kio..myutsaw hpyenla ni aq ntsa kk htam 10000 lam n ga shamanya u ga..gap shagu ,hkawm sa lam shagu hta lamu kasa ni bau sin ya u ga..myen hpen la ni galoi mung nmai dang na re..kyuhpyi na shawng lam pa de hkawmsa mu ..kia myu tsaw share shagan ni e.
- August 30, 2012 at 9:40 AM
- jinghpaw said...
-
Some people, based on difficulties they have lost
As for us, can catch our destination.
Independence of Kachin Republic
- August 30, 2012 at 9:55 AM
- Jatawng Naw said...
-
Aw le le goi.... "Yehowa Hkawm hkam ni yawng a Hkawhkam rai nga ai. Dinghta ga a wam nga u ga!"
Yehowa gaw mauhpa wa, chyalai n gun rawng ai wa,hpyen majan yawng hpe awngdang ai Jaubu kaba, sihkrung sihtan hte asak yawng a Madu Wa Karai Kasang nan rai nga ai law, Halelu yah..
Mahkawn ga ningnan hte Shia mying ningsang hpe shakawn ga. N ni nhkri hkrum yang Shi hpe hpyi jahtau ga law.
Anhte Pawngyawng myu sha ni a awng padang Yehowa Karai Kasang!
Oh ra! Oh ra! Oh ra.. ra ga le....
WP myusha kaji kaba yawng hte KIO/A kaji kaba yawng a ntsa Madu Karai Kasang Wa chyoi pra wenyi tut nawng bau sin shaman chyeju jaw ya rit law. A men.
- August 30, 2012 at 10:59 AM
- lamung nawnaw said...
-
madu a hpung shingkang dan hkung nga u ga!chye dum ai madu!awng dang yang gaw shagrau na law ai.ning ra mat jang pawt na jahpek na,dai hku comment n.galaw ga!ning ra jang yeehowa kaw hpa ji byengya jawm hpyi rai,awng dang yang yawng jawm shakawn ka maduyesu a mying ningsang hpe.ngut wa hkyen sai padang hkrun lam hta..
- August 30, 2012 at 11:44 AM
- Anonymous said...
-
YEHOWA Karai Kasang hta maju jung nna, SHI hpe tutnawng manoi manat hpyi jahtau nga ga law.
- August 30, 2012 at 12:20 PM
- Anonymous said...
-
Karai Kasang gaw Shi a mying hpe kaman li la gang ai n ra ai Karai re hpe dum ga.
- August 30, 2012 at 10:12 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:15 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:20 PM
- Anonymous said...
-
WUnpawng sha ni Karai hpe shingdu dat ai law law ning wa rai sai. Shaman chyeju hte hpring ai lamu ga hpe shaman ya ai rai tim, nawku jawng n chye sa ai amyu, alu n chye bang ai, nanghpam malu masha hkrai ra ai, num shalaw ai, anhte rai saga ai. Dai hta grau ai gaw Shi a mungga hpe n kam ai, n hkan ai amyu tai sa ga ai. Myit malai lawan lu ra ai. Majan hta Karai hpe shaga bang na chyu n myit ga. Shi anhte hpe hpa baw tsun mayu nga ai kun? Sung sung myit6 yu ga lu yaw hpu nau ni e.
- August 30, 2012 at 10:22 PM
- praise group said...
-
HALELUYAH ..HALELUYAH..HALELUYAH nsoi nsa rawng ai wunpawng amyu sha yawng hte myu baw sang yawng a hpan madu na chyeju hpe shakawn dik ai looooooooooooooooooooooooooHpungrawng nga u ya
- August 31, 2012 at 9:41 AM
- Gawgaptu said...
-
Kk a chyoipra ai hpung shingkang gaw anhte wp sha ni kio/kia hte rau nga nga ai. Dai majaw hkawm sa hkawm wa malu masha tsun shaga lam ni yawng sadi ga yaw.kk a mying ningsang htani htana agring agrau a htum galu kaba nga u ga law.
- September 1, 2012 at 6:58 AM


text:
时间:2017-11-03 16:28:01 来源:德宏团结报
Awo wo ra ai
Nmut lado hta go gahtet gatsi lai lawan nna, sadi n du jang awo wo loi nga ai. Mayu na awo hte hkron kap chye ai awo ndai myu lahkong nga nga ai.Mayu na awo go,namtsi hta“Ali awo”ngu ai re, shi go ana ganu lo malo ni e byin wa ai nsa lam hku nna hkron kap wa ai nong e mu ga ai machyi ana myu mi re, dai hta 30%-50% go ndi ana ganu myu mi e byin wa ai rai nga ai. Dai majo nmut mangai lado shang wa ai hte hkum hkrang shaman shakyang shaja nna, ana htang maja n-gun shaja la ra nga ai hta rau, gahtet gatsi shadang lai shai wa na hpe mung sadi maja let, bu hpun palong jat hpun ra ai.”
Sa ran lam ana
Nmut mangai lado hta go sa ran lam ana wa ok lo dik ai lado rai nga ai, hpa majo nga yang mangai lado hta nbung nsa hta hkum majit laron wa ai bo rai ni lo nna, nsa ran lam ana byin loi nga ai. Hkum majit laron ra ai ni go lusha sadi nna, dum nta htingwan na nbung nsa jahkrang, hkalap hpo shaja rai na. Myit pyo myit zim rai yang mung ana htang n-gun shaja la lu nga ai.
Pu kan alit li wa
Masha hkum hta nbung gatsi gawut hkra jang sai lam hta zu-anson lo wa nna, shat kan na hkri hpa abyi pru wa ai lam lo wa nhtom, shat kan gyin wa ai, dai hta n-ga gahtet ta lai ai hpang, n-gup mu wa nna, shat kan a alit li jat wa nga ai. Shat kan ana bai ok wa shing nrai machyi jat wa nga ai. Mangai marang ana
Mangai lado hta go nbung nsa n-gun nyem, madi manya shadang tso rai nna, masha hkum na sai dip n-gun, jit rong shatang re ni hpe wahkye hkra wa nga ai. Masha nkau ni go myit do myit pu rai wa nga ai. Bai nna madi manya re majo ana ganu brat loi nna, kan hkye ana, lusha rin hking ana hte shan hpyi ana ni byin wa na hkinjang jat la nga ai.
Sin wop ana
Nmut mangai lado go hkun hkro ana kumla byin nga ai, dai hta jahten hkra dik ai go sinwop hta re. Ali awo wo re hta ko nna mung sinwop ana ok wa chye ai, mayu e hkum hkrang shakyang shaja ra la nna, sinwop n-gun shaja la na, jap ai lusha sharam sha nna, sinwop makop ya na lusha sha jat , sinwop na hka ni shajat la rai na.
Gaungui nna byin wa ai yu hkro ana
Nmut mangai lado hta go yu hkro ana byin ra, yup n lu, myit pu, myit tin, yu hkro n nga pyo, gaya, hkun hkro gahtet re lam byin nga ai, dai go gaungui nna byin wa ai yu hkro ana hte seng ai machyi kumla re. Lawan tsi kau ra nga ai. Nrut nra lamyi laman makret machyi Nmut mangai lado hta galang go gahtet sha-up, galang lang go lagyi rai nna, lamyi laman makret machyi ana byin loi nga ai. Machyi masha ni buhpun lum lum hpun ra nga ai.
Hkum shan hta ana kap wa
Maji jigrong gawa hkra jang masha a hkum hta bum gaya wa re kumla pru nga ai, lama dingyang mahkyit jahpye kau jang go matsui htu wa nga ai


text:
“U hpung hka yang Sharaw garawt ai”
Malaysia mungdan hta anhte Wunpawng Kahtolik hpung masha ni ja gumhpraw tam, hpaji tam rai sa du shanu nga ai shaning ram ram mi law wa sai hpe mu mada ai. Tim anhte hpung masha ni hpe lam woi madun la na, zinlum la na, garum shingtau la na U-hpung U-hpawng dai ni du hkra n nga shi ai. N dai zawn tinang chye ai hku sa du shanu nga nna makam masham lam hta, sutgan tam, hpaji tam ai lam ni hta anhte a matu hkrat sum ai lam ni, ru yak jam jau ai lam ni, masha wa a lahkam hpe n dep wa ai lam ni hpe mu mada wa ai. Dai majaw n dai lam ni hpe jut shara maga mi kaw na garum shingtau sa wa lu na matu yaw shada let anhte a KCCM hpe hpaw ning htan ga ai re.
Malaysia kaw du nga ai Nuwa, Hpunau hpung masha ji n ban yawng anhte a KCCM hta shang lawm nna myit hkrum mang rum let lata gin dun hkawm sa wa ga ngu saw lajin mayu ga ai.
Anhte hpe woi awn la na, zinlum la na U-hpung U-hpawng n nga ai majaw myi man kaji ai lam ni, hkrat sum ai lam ni, yu kaji ai lam ni hkrum sha lai wa sa ga ai. N dai zawn re lam ni matut nna n byin pru wa na matu anhte a KCCM kaw na Nuwa hpunau hpung masha ni hpe woi awn sa wa na ga ai, ra a hkyak wa ai ten shawng kaw tsap ya lu na matu yaw shada ga ai. Malaysia mungdan ting chyam bra nga ai anhte hpung masha ni yawng makam masham lam hta grau grau shakut shaja sa wa lu na matu, shada myit mang langai sha tai wa lu na matu, shada pu gang yang sin machyi chye na matu KCCM kaw na woi awn sa wa ai hta lahkrip ra ra shang lawm nang na hpe lajin mayu ga ai.
KCCM grau rawt jat galu kaba wa nna Nawku hpung hte ra gadawn nga ai hpung masha ni hpe grau grau garum shing tau la lu na matu yawng hkra shanglawm shakut sa wa nga ga.
Sharaw garawt n hkrum na matu u hpung n hka ai sha myit hkrum mang rum, lata gin dun let jawm shakut sa wa ga ngu yawng hpe lajin dat lu n ngai.
Hkrsitu hta,
Shd. Paul Kaiji Naw Awng
Ningbaw Malai
KCCM


text:
MARA KATA MUNG SHAWA MASHA NI HPE MYEN NI RIM
Labels: Jinghpaw Mung Shiga
6 comments:
- Jatawng Naw said...
-
A Ga! anhte WP mung shawa ni yawng mung nhtu karang da, kawa lahpraw shajin da nna, ndan pala mung masen shagreng da ra sai law. Labu matsi, lashi lap ni mung tam mahkawng da ra sai. Hkawmwa hkawm sa ai yawng mung smit makai hte labu matep lang da ra sai law. Ni kahtep wa ai myenhpyen, sawa hpyen ni hpe a kyaw sat, kanoi lahkawn hte gap jaw dat ra sai.
Myen hpyen, pyada ni kam ai hku rim hkam, kayat jep, adup sat re ai hpe tsep kawp nhkam sa ga!
"Yehowa Karai kasang gaw hpaji benya a npawt rai nga ai. Anhte a hkye hkrang la ai lung hkrung mung rai nga ai".. Karai Wa jaw ya ai hpaji benya hpe asung shawn jai lang let hkyehkrang la ai lung hkrung de sit sa wa ga law..
- August 9, 2012 at 2:24 PM
- Anonymous said...
-
Mung shawa ni e dai hkum sha nga taw shanhte kam ai hku Di nga na ra ai.Hpa myi byin yang Bai nhtang a nut bun ga.lak nak lang nna jahkrit sha nga namhpun ni hpe nhtu, lahpaw,ndan, nlungtawng, hpa hte tim bai nhtang mu. Dai rai yang shahte chye na re. Aw mung shawa mung KIO hte maren re ngu ai hpe chye na ra ai. Shakut ga. KK bau sin nga ai.
- August 9, 2012 at 4:29 PM
- Anonymous said...
-
WP sha hkum ram ai yawng ndai zawn re ai masa a majaw Myen tai hpyen hpe anut na matu .lawan sa wa mu le..
n-gup hkrai sha yaw ga nga taw yang Ti nang kaw du na na law..lawan she sa wa mu.. Shanglawt dap de..Gwi ai nga yang.. Ya ngai gaw..du taw sai.galaw taw sai..
sa wa mu..
zau wa..
- August 9, 2012 at 7:02 PM
- Anonymous said...
-
KIO/KIA hte jing hpaw wunpawng mung shawa ni yawng hpang de.....
N dai majan hpe anhte yawng a majan ngu myit la hkam la kau nga ai, .....
Myen ni gaw ( Ethnic cleaning ) myu shamyit matsing hte galaw nga ai re...
Dai majaw an hte yawng Vietnam Majan hpe sharin la nna, tai hpyen hpe ning hkap ra na re....
Vietnam majan hta N gun kaba ai America ni pe Vietcong maga hku nna ga, hpyen la ni mung shawa, ni yawng lawm ai re, num mada gumgai ding la, yawng lawm nna, gasat ai majaw dang lu ai ngu labau hta chye lu ai........
Dai majaw An hte WP myu sha yawng mung, n dai gaw KIA/KIO majan ngu sha n mai myit ai..., yawng lawm ra ai, yawng hta lit nga ai hku hkap la shang lawm ra na re.....
Ga shadawn, myu kata kaw nga ai jing mung shawa ni , hpung magam gun ni(Myit kyi na, Manmaw, Mogawng, Lashio, Nang Hkam etc, )gaw myen ni gara hku shamu nga ai, gara lam hku sa wa sai ni hpe... jak hte shana,,,,
hpyen yen dabang kaw du nga ai, a sak naw ram ai, masha ni gaw, sinat gap ai ladat sharin la, ra jang gap, hpyen matsing hte seng nna, garum....
A sak loi kaba ai ram ni gaw.. malu masha, machyu pala ni hpai garum...
Asak kabai sai, kanu kawa kaji kawoi ni gaw,, kyu hpyi ya nga.....
Mai gan du sai WP myu sha yawng gaw,... tinang lu tam ai ja gumhpraw ni kaw nna, marai langai mi 20% or 3o% or 10% myu sha lam yan hku nna n hprai ai sha bang nna, ta tut gasat nga ai ni hpe malu masha machyu pala ni mari na hta bang lu jang gaw........
N dai hku yawng lawm ai matsing hku nna myit let gasat jang she Myen ni gaw an hte tsun nga ai Mung masa hku shaga wa na re....... Dai majaw,,, dai lam ni hpe ladat lawan shaw nna, jawm shakut nna shaja sa wa ga ngu .... n gun jaw let... garan gachyang dat n ngai.....
Hkung ga let,
zed
- August 9, 2012 at 7:23 PM
- Anonymous said...
-
anhte hpe langai hpang langai rim woi na sat kau yang ja htum kadia nngam mat na le. hpa na dai hku sha yu shalai taw ai wa. sa wa ai ni hpe mare masha yawng jawm yang shanhte ndang ai le. KIA hpe sha mung nmai kam sai. anhte jinghpaw sha ni kaw mung lama mi galaw ra sai.
- August 9, 2012 at 9:23 PM
- christopher said...
-
Myu kaji hpe roi ai ningpawt gaw dai rai sai.Kachin 1 hpe rim zinri tim ngam ai Kachin amyu ni hpa n-galaw gwi ai ngu ai yu kaji ai myit rawng ai majaw dai hku roi gwi ai pawt re.dai majaw myen amyu hpe gaw hkit nga nmai,nju ai myit hpe kaji ten kaw na a dup bang ya ra ai.
- August 9, 2012 at 9:37 PM


text:
Thursday, 29 September 2011
Mali Zup Madim Htawt Kau Sana
Jinghpaw mungdaw a salum ginra na Mali-Nmai zup wan jak hka madim masing hpe kade nna yang jahkring kau sana rai nga ai. Ya na Mali zup madim masing hpe Nmai hka hta mahtang htawt galaw na rai nna, htawt sit jahpu $ wan 250 ma na rai nga ai. Dai htawt sit shabrai hpe Myen asuya kaw na lit la ya ra ai nga ai.
Mali hka madim lama matut galaw ai rai yang, yaw shada awngdang lam hta kaga sum machyi hkrum na mabyin ni grau law wa mai ai majaw jahkring ra ai lam rai nga ai. Shingra tara hpyen a majaw madim daw ai mabyin hte tsang shara kaba shabyin mai nga ai. Dai gaw (environment destruction )makau graup yin hten za ai sha nrai, Jinghpaw mung Myitkyina, Waimaw pa, Mogaung, Namti ni hta shanu nga ai mare masha law malawng hpe shaning 60 ning laman nmyit mada ai ten kashin shatsai kau hkrum ai mabyin du wa lu nga ai. Dai lam gaw, Jinghpaw mung lahta daw ni hta shingra tara a majaw marang lama law nna hka maw ru kaba hte madim lama daw ru wa yang, Myitkyina lawu Mali hka hka gyip gaw, hka shadang nna lahta e tsun ai mare kaba ni hpe hka nawng shabyin ing ka-up kau na teng rai nga ai. Dai madim galoi daw nna, hka maw ru galoi wa na hte madim daw na ndaw na hpe kadai mung tak maram lu ai nrai......
Subscribe to: Post Comments (Atom)


text:
Sunday, February 9, 2014
Ndai wa hpe sadi ga!!!!!!!!!!!
Anhte Jinghpaw Wunpawng amyu sha ni gaw makam masham lam hku rai yang yawng hpe kam loi ai re majaw, tai hpyen wa gaw ladat amyu myu shaw nna shang wa ai hpe sadi ra ai.
Gospel Interview nga ai youtube hku sasana galaw nga ai Sam sara langai gaw grai nhten na zawn rai nga ai.
Duwa hku nna lai wa sai majan poi shaloi kaw nna shi hpe hkan yu taw nga nngai re.
Du Kaba Gam Shawng hpe December 31 ya shani interview ngut ai hpang Tai hpyen ni a facebook hkan kalang ta Du Kaba Gam Shawng miwa hkran maga hprawng hkawm taw nga ai lam shiga shamawng hpang wa masai. Ngut nna Laiza hpe Myen ni aging agang anut bun ai. Dai hpang Gorakha Dap de shang nna interview ngut ai hpang, KIA ni Muslim ni hpe woi da ai, nga nna sumla hte hpawn madun wa masai.
Nau n na yang,
January 10 ya shani Hpakant de bai du lung wa nna, January 10 ya shani Dap up Zau Doi wa hpe interview sai. Kalang ta Myen ni bai shang bang wa nna, shi video kaw kayet madun da ai nlung shadaw ni hkan Myen ni du shang wa sai lam, bai shiga hkan sumla shabra masai.
Ya ndai maga...
Anhte amyu sha ni a Manau hpe makam jashut ni hte adawt ai interview ni hkan hkawm nga ai. Makam masham hpe du hkra jahpyak asawng ai zawn tai taw nga ai.
Anhte amyu ni grai zen ra na re.
Shi mara da ai interview shiga ni...
http://www.youtube.com/user/gospelinterview?feature=watch
2 comments:
- AnonymousFebruary 10, 2014 at 4:52 PM
Duwa tsun ai grai teng ai miwa mung hkan jinghpaw ni nga ai shara shagu interview galaw hkawm nga ai ndai maga hku na masa lam chye mayu nna wam hkawmReplyDelete
ai hpe mu lu aiReplies
- AnonymousFebruary 28, 2014 at 12:10 AM
dai wa na mying gaw sai aye ngu ai wa re.nse nsa hta baw bang nna, masu hkawm ai wa re. grai sadi ga. myen masha re lam grai dan leng ai.Delete


text:
Myen hpyen atsu ya gaw UN kaw na sha lai jaw ai lu sha ni hpe 9/05/2008 ya shana 9:oopm hta Yangon mare nbungli daru hta zing da hkrum sai rai nga ai ,nbungli 2 hte htaw shang wa ai malu masha ni hpe tara n-shang ai rai ni lawm ai nga n-na zing da ai rai nga ai WFPgaw ndai zawn zing da hkrum ai majaw myen mung de sha lai ya na rai ni hpe naw jahkring da sai re,myen hpyen atsu ya gaw ya ten du hkra mung kan kaw na garum matum lawm na masha ni hpe pat da ding yang rai nga ai.
UN kawna shalai jaw ai lusha ni hpe Rangon mare gaba hta zingda hkrum
Posted by nzk Saturday, May 10, 2008


text:
Anhte nang ngai asak galu hkam kaja lu na hta namsi namsaw law law sha ya mung shang lawm nga ai.Namsi namsaw law law sha ya lu ai rai yang hkam kaja lam a matu grai nan akyu hkam sha lu nga ai lam hkam kaja lam hkan tam ai masha shagu gaw chye na da chyalu rai nga ga ai.Dai hta namsi ni hpe gara ten sha ra na,gara hku sha ya yang grau kaja na lam ni hpe mung chye tawn da ai rai yang grau nna akyu hkam sha lu na ga ai re.
Rai yang namsi ni hpe gara ten sha ya yang grau htap htuk kaja na re kun? Anhte masha law malawng galaw chye ga ai gaw shat sha ngut ai hpang namsi jahkrat jaw chye ga ai.Ndai lam hte seng nna si du kaba Dr.Hla Kyi tang madun matsun da ya ai hpe bai tsun dan mayu n ngai.Shawng nnan chye tawn da ra ai gaw namsi ni hpe kan kata hpa malu masha mung nrawng ai ten shi hkrai san rai sha ya lu ai gaw grau kaja ai nga nna tsun da nga ai.Ga shadawn shani ga-ang hking 12 hta shat sha ai rai yang shana de maga daw hkying masum ten daram hta namsi hkrai san rai sha ya lu yang grau kaja ai hpe tsun mayu ai rai nga ai.
Hpa majaw nga yang kan kata hpa malu masha mung nrawng ai ten sha ya ai rai yang sha bang dat ai namsi ni shat kan na lawan pru mat nna pu de lawan ai hku du shang wa lu ai.Shaloi gaw namsi hta na n gun byin dat ni hpe hkum hkrang gaw hpring tup chyup marawp jai lang lu na rai nga ai.Lama na namsi ni hpe shat hte rau sha ai,shing nrai shat sha ngut ai hpang sha bang ai rai yang shat kan na pru nhtawm pu de du shang na ten grau na ai.Shat sha ngut ai hte namsi sha ai ngu ga,shat kan kata namsi du shang wa ai ten hta shat kan kata na acid dat a majaw shat ni gaw ahkri dat gale taw sai.
Dai majaw gin shau si sha nna nbung ahkri pru ai law,du yin si sha ngu yang kan n bung htu,kan shabung ai nga nna tsun ai lam ni gaw namsi hpe hkrai san rai nsha ai sha, kaga malu masha ni hte rau sha ai majaw ahkri dat gale taw sai malu masha ni the shat kan kata wa hkrum nna byin ai re nga nna sarawun sang lang da ya nga ai.
Dai majaw namsi ni hpe kan kata hpa malu masha mung nrawng ai ten sha ai akyang galaw ya u,shaloi lahta e tsun ai mang hkang ni nbyin na,bai kara hpraw ai,kahtan krin ai,masin pawt lawan ai,myi hpyi mang ai lam ni mung hkyamsa lu mai ai lam chye lu ai.Lwi hkri si ,lwi dwi si zawn re ai ai ni hta acid dat shang lawm ai nga tim gara namsi mi rai rai kan kata du mat jang alkali byin mat ai nga nna ndai lam hpe sawk maram galaw yu ai Dr.Herbert Skelton tsun tawn da nga ai. Namsi ni hpe ladat jaw jaw rai sha ya chye ai gaw hkum shan hkalung tsawm htap lu ai,hkam kaja ai,n gun rawng ai,myit pyaw ai,hkum gawng shinggyan tsawm htap shangun lu ai akyu ni a ginshim langai rai nga ai.
Rai yang namsi sha na i?Namsi gayau ntsin madaw lu na I ? Gara grau kaja ai baw rai nga ai kun?Ndai lam ni hpe n gun byin lu na maga hku yu ga nga yang namsi hpe kalep nna mi rai rai,dai hku nan a katsing re ai hpe sha ya ai gaw ntsin gayau lu ai htan grau nna kaja ai.Ntsin gayau lu na rai yang mung namsi hpe nan shup la nna gayau lu ya ai gaw kaja dik re.Soi,palin hkan shup da ai,hpri bu hkan bang tawn da ai namsi ntsin ni gaw a katsing re ai namsi ting hkum nawng sep sha ai daram akyu n jaw ya lu nga ai.Bai namsi ntsin hpe wan shalum kakang nna lu ai mung n mai galaw ai,hpa majaw nga yang wan kahtet ai gaw namsi hta na vitamin ni hpe jahten shaza kau ya lu ai hte namsi hpe shadu sha ai rai yang kahtet ai a majaw n gun byin dat ni yawm mat wa lu ai majaw re.
Chye da mai ai bai langai mi gaw grau nna dut ai seng hkan na namsi ntsin ni mari lu ga ai shaloi law malawng gaw pipe hte chyup lu ga ai re.Dai mung gawm ni hta bang lu ai daram akyu n hkam sha lu mai ai lam chye lu ai.Hpa majaw wa rai nga ai kun?Namsi ntsin lu ai shaloi gawm hte lu nna n-gup kata loi mi na hkra ma-um da nna she mayu bang u.Mayen hta malu masha rin shamyit lu ai enzyme dat shang lawm ai re majaw dai zawn n-gup kata ntsin loi law law bang nna ma-um da ai gaw namsi ntsin hte mayen hkrum lu ai ten na ai majaw akyu grau hkam sha lu ai lam sarawun sang lang da ya nga ai.Pipe hte chyup marawp lu ai rai yang ntsin chyup nga ninglen kalang ta mayu bang kau dat ai re majaw ntsin law law hte aten na na ma-um da lu na nloi nga ai hpe machye machyang lu tawn da na mai kaja nga ai.
Hkam kaja lam hte hkrak rai nga sa, lu sha chye ai masha ni namsi namsaw a lam hpe grau nna chye na lu ma ai.Anhte nang ngai ni mung ra ai,nra ai hpe madung ntawn ai sha namsi hpan shagu hpe lu sha mai ai made sha ya nna sak galu hkam kaja ai akyu hpe hkam la nga ga.Namsi namsaw hpan ni gaw anhte nang ngai a asak galu hkamja lam hta mau hpa akyu jaw ya lu ai chyeju madu ni rai nga ma ai.
Ka Lajang ai – Saranum Julia Ndawng Ja Ing
RVA – Jinghpaw Nsen Shapoi Dap, Manila, Philippines.


text:
helloworld
Tuesday, September 15, 2009
Maigan mungdan de du nga ai manang wa Myu Tsaw hpang de shagun laika,
Manang wa Myu Tsaw e, Manang wa a Myu hpe tsaw ra ai myit, Mungdan hpe tsaw ra ai myit ni hpe chye lu ai majaw na chying wa kabu myit dik la n ngai, n gun mung lu ai. Manang wa a Myu tsaw, Mung tsaw ai myit masa ni, Manang wa a Myu hte Mungdan n tsa mu mada ai ningmu ni hpe Internet website hkan ya sha sha mu lu ai, grai kaja ai lam ni re.
Rai tim Manang wa Myu Tsaw e, Manang wa a Myu tsaw Mung tsaw ai myit masa ni shai taw nga ai hpe mung mu lu ai. Myu hte Mungdan hpe nau tsaw ra ai myit nau kaba ai majaw rai na re shadu ai. Manang wa a Myu tsaw Mung tsaw ai myit masa ni lam numshe de loi shang taw ai hpe mu lu ai. Dai hpe shading sharai kau dat yang jet ai Myu tsaw myit majing byin wa na re hpe kam ai.
Mungdan kata Myu hte Mungdan a matu magam gunhpai shakut shaja nga ai Ningbaw Ningla ni hpe hkrai mara tam shagun nga yang gaw anhte a Mung dan galoi mung lawt lu lam mu na n re. Ta tut shakut shaja nga ai Ningbaw Ningla ni hte magam gun ni yawng mung Myu hte Mungdan a matu nga n-na gun hpai ap nawng nga ma ai hpe mu lu ai. Shang Lawt nga hte maren Myu hte Mungdan lawt lu na lam hpe n sim n sa shakut nga ma ai. Magam gun ni yawng mung grai chye grai chyang dum na gun hpai nga ai gaw n rai na ma ai, Myu Sha ni a matu, Mung Dan a matu myit n-na gun hpai shakut nga ai ni she rai na re hpe kam ai. Nang, Ngai zawn sha shanhte mung shing gyim masha, sha re ai majaw ra rawng gawng kya ai lam ni nga na gaw lata lahtum n shut nga na ma ai. Shanhte a ra rawng gawng kya ai lam ni hpe sha tam mara shagun taw nga yang gaw hpa lachyum pru na n re. Anhte a Myu Sha ni hte Mungdan mung lawt lu wa na n re.
Dai ni na aten, anhte a Myu Sha ni hte anhte a Mungdan lawt lu na lam grai a hkyak nga sai re. N dai zawn lawt lu na lam hta myit hkrum gahkrin gum din na grai nan ra a hkyak nga sai. N law la ai anhte a Myu Sha ni myit hkrum gum din ai lam n nga ai sha nang shoi nang sha nga n-na shada mara shagun hkat nga yang Myu Sha hte Mungdan lawt lu na lam hta grau grau hkrat sum wa maga de sha re. N dai zawn Myu Sha ni shada n ru n ra byin hkra mung Maigan ni sumprat dawk bang taw nga ai hpe mung dum shai nga ga.
Dai majaw manang wa Myu Tsaw e, ta tut magam gun hpai nga ai ni hpe htaw ra le ra nga mara n sha gun nga ai sha, gara hku galaw sa wa yang awng dang na, gara masa, gara ladat hku galaw yang main a ngu ai ni hpe mahtang hpaji jaw la ga, garum shing tau la ga ngu mayu ai re. Dai rai yang she Magam gun nga ai Ningbaw ni mung n gun lu nna Myu Sha lam hpe grau grau awng dang ai hte gun hpai lu na re.
Manang wa Myu Tsaw e Myu Sha ni hte Mungdan lawt lu na lam hta shada nang shoi nang sha n nga ai sha myit hkrum myit ra ai hte lahkrip ra ra jawm shakut sa wa ga. Dik na hpa mi n lu garum ai rai tim tatut magam gun hpai nga ai ni a matu kyu hpyi ya ai garum shingtau mat wa ga ngu tsun mayu ai re.
Hku hkau ai manang wa Myu Tsaw myit mang galaw sa wa ai lam ni yawng awng dang lu u ga.Anhte a Myu Sha ni hte Anhte a Jinghpaw WunPawng Mung dan mung lawan lawt lu u ga.
Manang wa,
Mut Tsawm
11 Sept, 2009
muttsawm@gmail.com
Saturday, August 29, 2009
MUNG DAN N-NAN TAM HKAWM NGA AI WUN PAWNG NI
N-dai zawn manu dan tsawm htap n-na nga pyaw ai mung dan hpe madu da nga ning len dai ni na ten hta Wun Pawng Myu Sha ni wa myit ru, myit tsang lam ni hte madu a lamu ga kata ru yak jam jau lam ni hpe a hpum da let sak hkrung nga ra nga ga ai. Ten shagu hkrit maja let galaw lu galaw sha ra nga ga ai. Hkawm sa ra nga ga ai.
Madu a mung dan kata galaw lu galaw sha, tam lu tam sha yak wa ai a majaw tinang a mung dan, tinang a dai daw buga hte jing hku jing yu, manaw manang ni yawng hpe shakram kau da n-na, galaw lu galaw sha mai ai, tamlu tam sha loi ai chya sam ni a mung dan de pru hkawm sa wa ra saga ai. Hting bu mung dan ni rai nga ai, Thai, India, Miwa hte Malaysia mung dan ni hkan de sa du machyu nga wa saga ai re. Grau n-na Thai hte Malaysia mung dan ni hta Wun Pawng Sha ni lani hte lani grau grau law htam jat wa nga sai.
N-nan daw de na n-dai hku rawt hkawm pru sa wa ai a yaw shada lam gaw, ja gum hpraw tam na matu, lu lu, lu lawm lam a matu sha rai nga ga ai. Tim dai ni na n-htoi hta gaw u-ga yaw shada lam law law hte Wun Pawng Sha ni Wun Pawng Mung dan kaw na pru hkawm sa wa nga ma sai. Grau n-na Malaysia mung dan de Wun Pawng Sha ni, hka maw ru zawn rai she ru shang bang wa nga ma ai. Matut na mung naw ru shang wa na re hpe kam ai. N-dai zawn ru shang bang wa ai hta tara shang ai hku lam mi, tara n shang ai hku lam ni rai du shang wa ai hpe mu chye lu ai.
Grau n-na, n-dai zawn ru shang bang wa ai hta, asak aprat ram ai Wun Pawng Mung dan hte Wun Pawng Myu Sha ni a myit mada shara rai nga ai ramma ni she malawng ai hpe mung mu chye lu ai. Ya na zawn du sa wa ai ni hta na ganoi yawng ngu na daram gaw (yawng ngu tsun tim pi n-shut na re) laga maigan mung dan kaba de lu matut hkawm sa na ni chyu re ai lam hpe mung mu chye lu ai. Lu matut hkawm sa hkra mung galaw nga ma ai, shakut nga ma ai. Law law wa mung maigan mung dan kaba (third country) ni de sadu shanu nga na matu a hkaw a hkang lu nna pru hkawm mat ma sai hpe mu chye lu ai.
Wun Pawng Mung Dan a kam hpa shara, Wun Pawng Myu Sha ni a myit mada shara ni rai nga ai Wun Pawng Ramma ni law law wa n dai zawn maigan mung dan kaba ni de hkrai sadu chyam bra shanu nga mat ma yang gaw, Wun Pawng Mung Dan a shawng lam gam maka wa gara hku rai wa na a ta? Asak kaba sai Kanu Kawa, gumgai dingla ni hte ma kaji ni hpe sha Wun Pawng Mung Dan hpe sin nga ta sha ngun na i? Shan hte a lata hta kam hpa myit kaba hte Wun Pawng Mung Dan hpe ap tawn da sa na ga ai i?
Wun Pawng Mung Dan hpe makawp maga na n-ra saga ai ai kun? Tsaw ra hkung ga ai Kanu Kawa ni mung n dai lam ni hpe sung sung chyawm myit yu nga ga. Zet let kung hpan ai, atsam marai rawng ai kashu kasha ni hpe maigan mung dan ni de chyu sa kau sana kun? Nga mu nga mai ai lam hpe yaw shada let tinang a kashu kasha ni hpe maigan mung dan ni de sa na a hkaw a hkang jaw ai, n-lu lu sa hkra mung lam a myu myu hku shakut lajang ya nga ga ai. Maigan mung dan ni de du nga ai kashu kasha ni shagun jaw ai ja gumhpraw hte nga mu, nga mai ai ni mung gaw nga na re. Kashu kasha ni maigan de du nna masha a man hta arawng lu ai lam ni mung gaw nga na re. Tim, anhte a Wun Pawng Mung Dan kata Wun Pawng Myu Sha ni gaja wa jet ai nga mu nga mai lam, kup zup ai myit pyaw myit dik lam ni hpe lu nga ga ai kun ngu ai hpe mung myit yu sawn yu nga ga. Wun Pawng Mung dan kata Wun Pawng Myu Sha ni a shara hta u-ga chya sam masha ni hkrai shara la, shang wa nga ma sai. Wun Pawng Myu Sha ni a mung dan hpe chya sam myu ni madu up sha nga wa ma sai.
Dai ni na n-htoi hta anhte a mung dan hpe makawp maga na, hkye la na grai ra nga sa ga ai. Gara kaw na n gun a tsam hte hkye la na kun, makawp maga na kun. Asak kaba sai gumgai dingla, kanu kawa ni hpe shawng lam majan hpa de rawt sha ngun na i. Ma kaji ni hpe sinat, n-htu hpai sha ngun na i. Shing n-rai, anhte a mung dan hpe mahtang chya sam myu ni a lata de ap jaw kau da sa na i? Shing n-rai Wun Pawng Sha ni lamu ga n-nan mahtang bai tam wa ai kun?
Wun Pawng Mung Dan hta lai n-na tsawm htap manu dan ai la ga n tam ai sha lu da sai madu mung dan hpe makawp maga ga, gaw gap ga. Wun Pawng Mung Dan hpe teng man ai sim sa lam lu hkra, jet ai ngwi yaw lam lu hkra shakut ra ai hpe dum nga ga Wun Pawng Sha ni.
Mut Tsawm
28th August, 2009
Tuesday, August 25, 2009
Wun Pawng Shayi - tsawm la ai ngu yang
Lana mi na nhtoi hta manam wa a ga san hpe gara hku htai ya na hpe n chye mat, mak mat lai wa sai. Ngai a myit hta yawn ai myit ni, gaya ai myit ni byin pru lai wa sai. Ngai manu shadan tawn ai, Ngai arawng la ai Wun Pawng Shayi ni wa manam manang wa a ga san hpe n lu htai ya, n chye htai ya mat hkra galaw kau dat ya ma sai.
Dai shana hta Ngai a Bar kaw tsa gayau ai bungli hpe galaw nga yang, Ngai a tsa Bar shawng na Beer Bar kaw Ngai manu shadan ai Wun Pawng Shayi lahkawng sa dung let Beer sa lu taw ai hpe mu dat n ngai. Jing hpaw ga she sheng nga hkra sa garu dung nga ma ai. Buhpun mawn sumli ai lam hta prat dep ai she ngu na kun? prat hpe hkan sha chyut ai she ngu na kun?.. gadun sai i gadun sai nga labu hpe she lata bu sa ma ai, Ngai a nya ai majaw rai na kun?.. Ngai pi n chye shamying ai palawng (palawng ngu pi tsun n mai ai) hpe sha shakap tawn rai Beer lu dung nga ma ai le. Maigan myu sha ni a lapran lata kaw malut hka yawm sha mi matep kau rai a pyaw taw nga ma ai. Aw ... sari rawng la ai Wun Pawng Shayi ni!!!
Beer Bar kaw sa dung lu nga ai manam ni gaw, Shat Nga kasha hpe htim a mya sha hkyen ai Sharaw a myi zawn rai, dai Wun Pawng Shayi yan hpe a zi yu nga ma ai hpe ngai mu lu n ngai. Ngai a Bar kaw sadung lu nga ai manam ni a myi mung dai Wun Pawng Shayi yan hpang de chyu du mat nna, tsa gawm hpe hta lang pi malap nga ma ai. Ngai a Bar kaw na manam ni Ngai hpe hkap san shajang ma ai hta..,
“dai yan hpe nang chye ai i ...?”
“gara kaw na rai ma a ta ...?”
“...........................................?”
“...........................................?”
“...........................................?”
Shan hte a ga san ni hpe Ngai Wun Pawng Shadang langai gara hku htai ya na rai ta..? Anhte a Wun Pawng Shayi ni re nga arawng mi a lu Ngai tsun dan ra na i? Nye a amyu ni re ngu n gun mi alu rai htai ya ra na i? Nang Wun Pawng wa Ngai a shara kaw Nang lama rai yang ganing ngu htai ya na rai ta?
Ngai gaw manam ni hpe dai ni hpe ngai n chye ai ngu myit yawn la let htai dat ya n ngai. N dai hku htai dat ya ai a marang e Nye a, a myu hpe Ngai nyet kau sai kun? Wun Pawng Shayi ni hpe masha maigan wa a man hta nyet kau ai tai mat sai kun? Dai hku byin mat ai rai yang mung Wun Pawng yawng hpe mara raw ya rit ngu hpyi lajin dat lu n ngai. Ngai tsaw ra manu shadan tawn ai Wun Pawng Shayi yen Ngai hpe chye na ya na hpe kam ai. Wun Pawng Myu Sha ni yawng mung ngai hpe chye na ya na hpe kam ai. Wun Pawng Shayi ni myi hpaw, na na wa ai ngu na i? Wun Pawng Shayi di prat dep wa masai ngu hkap la ra na i?
Wun Pawng Shayi yan e Nan lu bang dat ai Beer hte rau Nan a sari, Wun Pawng Shayi ni yawng a sari ni hpe lu bang shalawm kau ai hpe dum nga ai kun? Nan nat shamawng kau dat ai malut hkayawm hte rau Nan a arawng sadang, Wun Pawng Shayi ni yawng a arawng sadang ni yawng hpe nat shamawng kau ai hpe dum nga ma ai kun? Prat ting makawp maga lai wa ai sari sadang ni hpe jahkring na laman shamat kau sa na ma ai kun?
Ya na zawn lu sha ai hpe mara ngu tsun ai n re, Nan lu sha ai hpe mung mara ngu n mu ya n ngai. Lu ga sha ga, pyaw chyai ga. Tim..., shadawn shadang ngu ai hpe chye ga, shara hte masa hpe yu na lu ga, pyaw ga. Lu na sha na matu Madu Karai hpan da ya ai zawn, kaja ai hte n kaja ai hpe gin hka chye na myit nyan hpaji hpe mung Madu Karai jaw da ai hpe gaw n malap kau ga. Wun Pawng Shayi ni a sari hpe nan a majaw sha n shayawm, shamat kau ga. Tsawm htap manu dan la ai Wun Pawng Shayi ni a sari hpe makawp maga nga ga. Tsawm htap la ai Wun Pawng Shayi ni a gawng shingyan hpe manu shadan nga ga Wun Pawng Shayi yan e.
Mut Tsawm
24th August, 2009
Hpyi lajin dat ai: : N dai laika hpe n ka ging ai ka kau ai rai yang mara raw ya marit ngu Wun Pawng Shayi ni yawng hte Wun Pawng Myu Sha ni yawng hpe hpyi lajin dat n ngai.
Friday, July 24, 2009
KRC
Wun Pawng Mungdan hpe kau da, Malay ga de hprawng sa wa
Chye ai hku mi tam sha, Malaysia mungdan kata
Dum bru dim bra rai di nga, Wun Pawng Myu Sha ni wa
KRC ngu ai mi hpaw da, Wun Pawng Myu Sha ni a matu nga
Li la ai lit hpe shi gun da, Wun Pawng Myu Sha ni hpe lakawn la na
Wun Pawng ni lawt lu hkra, n sim n sa Shi shakut ya
A ten a hkying shi n yu, Wun Pawng Myu Sha ni a matu
Wun Pawng wa jam jau ai hpe na, lang dat Shi du saw a
Myu baw shang shi n yu, Wun Pawng ni a matu chyu
N kam ai nga di Shi n nga, Wun Pawng ni a matu wa
Wun Pawng ni lawt lu na lam, Maja let galoi ma Shi tam
Wun Pawng ni jahkrit shama, tut e Shi hkrum sha
Sat na nat na nga mung tut, tim hpang de Shi galoi n hting nut
Wun Pawng ni a matu nga, yawng a shawng kaw Shi tsap ya
KRC ngwi pyaw nga u ga nga, tut e ngai kyu hpyi ya
Myit mang ai lam yawng awng dang, tut kyu hpyi ya ding yang
Shd. Mut Tsawm
24th July,2009
"KRC" "Shi" ngu ai gaw KRC magam gun ni yawng hpe tsun mayu ai re.
Sunday, July 19, 2009
SAMA HKOI AI NAMPAN
Wunpawng Shayi hpe shachyen la,
Kanam mi she ang taw nga
Shi a tsun shaga lam ni hta,
N myit mada yawng lawm mat sa
Kyang lai len mung grai tsawm ai,
Yawng yawng e jawm shakawn sai
Shi a lam bai sagawn yu,
Sama hkoi ai nampan she lu
Tsaw ra myit a majaw sha,
Matsan dum ai myit ni byin pru wa
Gawng shingyan grai tsawm ai,
Tsaw ra ai lam tsun kau sai
Sum tsaw mung kan kata,
An lahkawng hkrai pyaw di nga
Jing hku jing yu ni shang shanut,
An lahkawng mung nga n ngut
N daw n hka saga i nga,
Ga sadi ni mung tawn da ai wa
Malay ga de run,
Rau sha lata gin dun
Myit mada ai lam ni n byin wa,
Shada n gun jaw hkat let nga
Sama hkoi ai nampan rai ai ngu,
Ngai gaw kawn she kawn ai lu
Malay ga nga ai grai na wa,
Sama hkoi ai nampan mung galai shai wa
Ngai gaw hkum mayu ai myit ni byin pru,
Shi gaw n rau ai aten ni chyu
N myit mada tsin yam letmat shi lu la,
Ngai hpe mung n dum mat a hka
Manang ni ngai hpe tsun shadum,
Laga tam la u nga kaw she jahtum
Na a sama hkoi ai nampan wa,
Grai myit kaba mat sai she bai nga
Ngai gaw myit n pyaw di nga,
Shi gaw manang ni hte alum ala
Sama hkoi ai nampan a matu nga,
Galoi mung ngai akyu hpyi ya
Shd. Mut Tsawm
18th July,2009 (6:54pm)
Manang langai a hkam sha ai lam hpe ka shagawp da ai re
Saturday, July 18, 2009
UN = NU A KANAM
Ngai Jinghpaw Shadang wa
Wunpawng Buga hpe kau tawn da,
Gumhpraw tam na ngai myit da
Nu yan Wa hpe bau na nga,
Malay ga du ai grai na sai
Num la ten mung lai wa nga ai,
Manang ni law law lu
Mayu kasha gaw tam n mu,
Wunpawng Shayi ni grai tsawm ai
Mut Tsawm hpe gaw gadai n ra ai,
Nu a kanam hkrai tam di nga
Ngai a kan gaw yawm she yawm wa,
Nu a kanam hkrai tam di nga n mai
Shat kan mung naw jahpring ra ai,
Bungli tam ngu pru hkawm wa
Balik hte she bai katut sha,
N tan a matu ngu mahkawng da
Balik ni e yawng la kau ya,
Myit n dik let gawk de wa
Yup mang pi she n tsawm mat hkra.
Manang ni n gun jaw ai wa
UN lu hkra galaw u nga,
KRC de phone matut yu
Chyawm she matsa wa ai lu,
Manang ni bai n gun jaw ai wa
KRC de she hkum nan sa su nga,
Myit shaja let KRC de sa wa
Zaw kaba law ai she hkat da a hka,
UN jaw sai nga bai gabrawng
Ngai mi lawm kun ngu n shung si she rawng,
N dai lang gaw lu na sai ngu myit mada
Tim ngai a mying gaw n lawm mat a hka,
KRC rung de ngai bai matut
Myit hkum daw she bai nga katut,
Bungli de bai madung dat
Lauban wa e du bai manat,
Nu yan Wa hpe bau na ngu myit da
Ngai a kan pi ganoi n hpring nga,
Nu yan Wa mung u gut gu wa na sai
Ngai mung n gup mun rep ram sai,
Nu yan Wa hpe galoi mung dum nga ai
UN mung dai ni du hkra n lu ai,
Wunpawng shayi langai ngai mu da
Nu a kanam rai sai ngu ngai myit la,
Hkri Shawng ngu hkan sha ga
UN lu sai i she bai nga,
Ngai gaw UN n lu
Nu a kanam mung tam n mu,
Shd. Mut Tawm
17th July, 2009 (8:12PM)
MAIJA YANG
Wun Pawng Mungdan kata
Maija Yang ngu ai mi nga,
Pawt pawt madaw she shawng shai
Mi hprap wan ni mung ka manawt ai,
Prat dep n ta ni shachyaw
Pyaw ginra ni mung law,
Matut mahkai mung grai loi
Miwa ni a den hwa hkrai,
Computer jawng ngu ai mi nga
Myu Sha ni hpe myi hpaw ya na,
Kani ninghkap madun gawk mung galaw da
Ya hki ni mung grai she naw law nga,
Wun Pawng Shayi ni grai law
Miwa ni gaw mi she manaw,
Bau shang ni mung nga
Wun Pawng Shayi ni chyu sha,
Wun Pawng Shayi she ngu
Miwa ga she shaga pru,
E hkau ngu shaga
Beer seng de she sa ga nga,
Gumhpraw loi lu n mai
Hpai da wang de hkrai,
Grau lu na hpe myit mada
Myi man hkyung hkyung rai n ta wa,
Myu Sha ni kum shu yi de sa
Miwa wa mare sin na,
Wun Pawng ni a Maija Yang wa
Pyaw chyai na shara she rai a hka,
Shd. Tawk Hkam
16th July,2009 (9:29pm)
Bau Shang = Sumla hkrung yu na matu galaw da ya ai gawk kaji ni
Den hwa = Telephone


text:
Hkamja lam machye machyang hpe ra sharawng hkaja la nga ai tsawra hkungga ai nu wa hpunau ni hpang de ndai kalang hta gaw hpa mai kaja ai akyu mung n jaw ya lu ai malut hka yawm lu nna matut byin wa lu ai ana ahkya ni a lam loili hpe lawu na hte maren gam garan ya na n ngai.
No(1) Hka yawm hte shat kan machyi ai lam – Hka yawm lu ai masha ni hta shat kan machyi ana byin wa lu shadang htam lahkawng grau ai lam hkaja lu ai.Sawk sagawn maram lu ai lam law law hta na hka yawm hpe shaning aten galu lu mat wa ai masha ni gaw shat kan shakum lam ni hta sai sa ginlen ai lam ningra mat wa nna shat kan bum machyi ai lam byin wa ai hpe chye lu ai.Dai kaw nna matut manoi rai byin wa lu ai gaw shat kan baw mat ai,shat kan sai kayun ai lam ni byin wa nna mai tsai lu na grau grau yak wa ai.
No(2)Mawng ana byin lu shadang grau law wa ai – malut hka yawm lu ai masha ni gaw kaga masha ni htan mawng ana byin lu shadang grau law nga ma ai.Mawng ana hpan ni law law nga ai hta na sinwawp mawng ana,yu hkraw mawng ana,n-gup mawng ana ni madung byin law chye ai.Bai nna sade mawng ana,jit shabawng mawng ana,pancreas mawng ana,pu jat mawng ana ni byin wa shangun lu ai hte mung matut manoi rai taw ai lam chye lu ai.Hka yawm lu ai ten shaning ni na wa nna lu shadang law wa magang mawng ana byin lu madang mung grau sawng wa magang rai nga ai hpe anhte dum chye nna sadi koi gam la nga ga.
No(3) Sai lam gyip ana –Nicotine a majaw cholesterol hte sai kata sau dat ni law wa nna aten shaning ni na wa jang sai lam lasa ni htat wa ai hte sai lam gyip ai mang hkang hkrum sha ra wa ai.Dai zawn sai lam ni gyip wa ai shaloi gaw sai hkawm sa ginlen ai lam atsawm sha nlu galaw mat sai rai nna sai gumdin pa wa ai hte sai lam pat mat lu nga ai.Salum sai lam pat mat jang salum hta sai du hkra nlu sa ya sai rai nna heart attack a majaw asak hkrat sum ai du hkra byin wa lu ai.Bawnu kata na sai lam ni pat mat ai shaloi mung hkum chyen si,hkum katsing si ana ni byin wa lu ai re.Sade kata na sai lam pat mat wa jang sade hpe hkra machyi hten za kau ya shangun lu ai.Lagaw hta na sai lam ni pat mat ai rai yang sai ni nlu hkawm sa sai majaw lagaw yet daw mat ai,hkrit tsang hpa ana ni hkam sha ra chye ga ai.Dai majaw tsawra ai nu wa hpunau manaw manang ni e hka yawm gaw hkum hkrang kata na ra ahkyak ai saidaw sai chyen ni yawng hpe hten za hkra machyi shangun ya lu ai akyu yawm ai lam ni sha byin shangun lu nga ai hpe dum chye nna sadi sahka koi gam nga ga.
No(4) Jahkring hkring jahkru wa ai – hka yawm lu ai masha ni gaw jahkring hkring sha jahkru chye ma ai re.Hpa majaw nga yang hka yawm a majaw sinwawp kata na nsa sa lam ni hpe bum machyi shangun lu ai,nsa sa ai nbung lam ding yang hpe gyip mat shangun lu ai rai nna jahkring hkring sha jahkru wa ai,nsa sa n hkru ai lam ni hpe hkam sha ra shangun nga ai.
Anhte yawng chye ga ai hte maren hka yawm gaw wa hpe mung chyang mat shangun lu ai rai nna n-gup sama manam ai hte n-gup hkamja lam hta hkra machyi shangun lu na grai loi nga ai re.Hka yawm a majaw sai lam hten za wa ai hte sai rawt ana lu na mung grai loi wa ai.Sai rawt ana mung salum ana hte hkum chyen si ana byin wa lu shangun na hpe n gun jaw kanawng bang ya taw ai hkrit tsang lam langai rai nga ai.
Hkum gawng li ai kanu num ni hka yawm chye lu ai rai yang shata n-gu ai ma shangai wa chye ai,shadang n hpring ai ma shangai ai lam ni byin wa chye nga ai.Bai kanu kawa langai ngai hka yawm lu chye ai rai yang rau nga kaba wa ai kasha ni hta sinda chyat sahti ana,nsa sa lam hte seng ai ana ni byin lu na aloi sha rai wa ai.Dai zawn masha kaba ni hta sha nrai naw kaji nga ai tinang a kashu kasha ni hta mung hka yawm lu chye ai masha ni hte nga kaba wa ra ai shaloi shanhte hkum nan hka yawm nchye lu ma ai raitim sinwawp hte seng ai ana jau jau byin wa lu ai lam sawk sagawn maram da lu ma ai re.
Hpa majaw nga yang shanhte a sinwawp ni gaw hka yawm lu chye ai masha ni kaw na wa hkra kap ai hka yawm wan hkut sama ni hte galoi mung lawt lu ai lam n nga ai majaw re nga nna American mungdan Columbia dakkasu na sawk sagawn maram lu ai,hka yawm nlu ai masha 1781 hpe CT scans gayet maram yu nna chye la lu ai hpe tang madun da ya ma ai.Dai majaw kaji ten hka yawm lu ai masha ni hte rau nga kaba wa ai ma ni a sinwawp gaw hka yawm nlu ai masha ni hte nga kaba wa ai ma ni a sinwawp hte shingdaw yu dat ai shaloi grai shai taw nga ai lam mu chye da lu ma ai.
Dai majaw hkam kaja lam hpe ra sharawng hkaja la nga ai tsawra hkungga ai nu wa hpunau manaw manang anhte ni, naw kaji nga ai tinang a kashu kasha ni hpe du hkra hkam kaja lam hta mang hkang jaw hkra machyi shangun ya lu nga ai malut hka yawm hpe mai byin ai rai yang daini, ya aten kaw nna gau ngwi ngwi rai shayawm mat wa nna dawm kau lu hkra shakut ga ngu n gun jaw shatsam dat mayu n ngai law.
Ka Lajang ai – Saranum Julia Ndawng Ja Ing
RVA – Jinghpaw Nsen Shapoi Dap
Manila, Philippines.